Gospodo poslanici, poštovani gosti, Otvaram 10. sjednicu Predstavničkog doma Parlamentarne skupštine Bosne i Hercegovine. [[Intoniranje himne]] Obavještavam vas da su, pored poslanika, na ovu sjednicu pozvani predsjedavajući i članovi Predsjedništva Bosne i Hercegovine, kopredsjedavajući, potpredsjedavajući i članovi Savjeta ministara Bosne i Hercegovine, predstavnici OHR-a, predstavnici OSCE-a, predstavnik PAR projekta i predstavnici sredstava javnog informisanja. Sve prisutne srdačno pozdravljam i zahvaljujem što su našli vremena i volje da danas budu sa nama i da pomognu u radu Parlamenta. Od Sekretarijata sam dobio izvještaj da sjednici prisustvuje 29 poslanika, iz Federacije Bosne i Hercegovine 17, i iz Republike Srpske 12. Odsustvo sa sjednice najavili su gospodin Pero Skopljak, gospodin Vito Rakić, gospodin Ljubomir Zorić, gospodin Sejfudin Tokić, i gospodin Safet Oručević. Konstatujem da imamo potreban kvorum i da možemo raditi. Gospodin Mijačević je bolestan već duže vrijeme i također je odsutan opravdano sa ove sjednice i molim da se to konstatuje. Evo, dobijam dodatanu informaciju da je gospodin Zovko, takođe, opravdano odsutan, meni piše ovako. Molim da se ovakve greške više ne ponavljaju. Prije prelaska na dnevni red, da vam kažem da smo danas imali zakašnjenje iz razloga što su radile radne komisije i molim predsjednike svih radnih tijela Skupštine da više ne zakazuju istog dana radna tijela, jer dolazimo u poziciju da odlažemo početak Skupštine, iz tog razloga što komisije na vrijeme ne stignu raditi posao, molim vas, dan ranije zakazujte radna tijela i molim da se ovo više ne ponavlja. Za današnju sjednicu ste dobili dnevni red, Kolegij ima samo sitnu dopunu, dakle, dnevni red koji predlaže Kolegij je sljedeći: 2 D N E V N I R E D: 1. Usvajanje zapisnika sa 7. sjednice Predstavničkog doma i Zapisnika sa 1. zajedničke sjednice Predstavničkog doma i Doma naroda, 2. Izvještaj Komisije Kolegijuma o usaglašavanju Programa rada Predstavničkog doma, 3. Informacija o prisustvu poslanika sjednicama Predstavničkog doma, 4. Davanje saglasnosti za ratifikaciju Sporazuma o vazdušnom saobraćaju između Savjeta ministara Bosne i Hercegovine i austrijske Federalne vlade, 5. Ostala pitanja: a) Informacija o daljnjem radu na pripremi Programa rada, b) Informacija o odluci Ustavnog suda Bosne i Hercegovine na tužbu tada zamjenika predsjedavajućeg, i c) ili v) zavisi kako ko tumači je Verifikacija mandata članu Komisije za administrativna pitanja, 6. Poslanička pitanja i odgovori. Ima li neko prijedlog za izmjenu ili dopunu dnevnog reda? Dok vi odlučite da li ćete ragovati na dnevni red, ja vas obavještavam da smo u ovako kratkom roku sazvali sjednicu iz razloga da ispoštujemo poslovničku odredbu u vezi usaglašavanja stava oko Programa rada i da je to bio osnovni razlog ovakvog brzog sazivanja sjednice. Izvolite, gospodin poslanik Divković.
Gospodo predsjedavajući, dame i gospodo, Ja nemam intervenciju na dnevni red, nego izražavam nezadovoljstvo Kluba zastupnika SDP-a zbog toga što i ovoj sjednici Vijeće ministara BiH u punom sastavu ne prisustvuje. To je već postalo pomalo, da kažem, redovna praksa, mi se sa tom praksom ne možemo miriti i tražimo da vi koji vodite sjednicu, a i mi skupa, pozovemo Vijeće ministara BiH da bude redovno prisustvo na sjednici Parlamenta. Hvala lijepo.
Hvala lijepo. Ja sam vas dužan obavijestiti, a ujedno i izvinjenje gospodinu Svetozaru Mihajloviću, koji mi je se juče najavio da mora biti opravdano odsutan, drugi članovi Vijeća ministara BiH meni se nisu javili, ne znam da li su se javili nekom od članova Kolegija, ako jesu da i to konstatujemo. Izvolite, poslanik Dokić, pa poslanik Špirić.
Uvaženo predsjedništvo, Kolegice i kolege poslanici, 3 Ja, takođe, nemam primjedbu na dnevni red, ali bih podvukao ovo što je kolega iz SDP-a tražio, dakle, u ime Koalicije Sloga, tražim da se kao prva tačka dnevnog reda sljedećeg zasjedanja ovog Vijeća stavi na dnevni red - Rad ministarskog savjeta, pogotovo u kontekstu njegove odgovornosti i prisustva u pripremnom periodu za sjednice i na samim sjednicama. Mi smo, odmah da vam kažem, imali jedan sastanak prije ove posljednje sjednice, na kome smo tražili da oni, ukoliko ne mogu sjediti ovdje, obavezno budu prisutni u svojim kabinetima koji su nam potrebni zbog konsultacija, zbog efikasnijeg rada Skupštine, očigledno da se to ne sluša, a iza ove govornice hoću da podsjetim da su članovi Ministarskog savjeta izabrani od nas, a da smo mi izabrani od njih.
Hvala lijepo. Poslanik Špirić.
Gospodo predsjedavajući, Dame i gospodo poslanici, cijenjeni gosti, Ja se, takođe, pridružujem inicijativi Socijaldemokrata i Koalicije Sloga, ali ja mislim da mi moramo njegovati praksu da one koji su dijelom odgovorni za situaciju kakva jeste u Bosni i Hercegovini, privedemo na način da pokrenemo inicijativu za smjenu kompletnog Savjeta ministara BiH, ukoliko želimo da naredni Savjet ministara BiH učinimo odgovornim. Ja mislim da se ovdje dijelom mijenjaju teze za stranke koje su u vlasti, koje su učestvovale u biranju Savjeta ministara, one daju prijedlog na nekim, tobože, raspravama. Koliko ima spremnosti poslanika, onda, da definišemo danas inicijativu za smjenu Savjeta ministara BiH da bismo stvar uozbiljili, evo, dajem taj prijedlog i da vidim hoće li naići na podršku većine poslanika u Predstavničkom vijeću Parlamentarne skupštine BiH. Hvala lijepo.
Hvala. Dakle, predlažete da Skupština pokrene smjenu Savjeta ministara BiH? Dobro. Predlažem, znači, to je kao dopuna dnevnog reda. Dobro. Izvolite, da li se još neko javlja za riječ? Ne javlja. Ja stavljam na glasanje dnevni red koji je usvojio jednoglasno Kolegij Predstavničkog doma. Ko je za prijedlog Kolegija? Konstatujem da su svi prisutni, dakle, 29 poslanika je glasalo za prijedlog programa koji je predložio Kolegij. Ako je 29, ja znam šta treba dalje, nema po entitetima potrebe glasati jer smo svi glasali. Stavljam na glasanje inicijativu poslanika Nikole Špirića, a to je prijedlog za smjenu Savjeta ministara BiH. Da se uvrsti u dnevni red. Gospodne Jahiću, ja nisam primijetio, izvinite, onda se javio prije početka glasanja. 4
Ja mislim da je ovo vrlo ad hoc definiran prijedlog, ne možemo ovako uvrštavati na dnevni red tačke koje su apsolutno nepripremljene da idu u proceduru, znate, smjena Vijeća ministara BiH, ne želim da amnestiram od odgovornosti za određene efekte u svom radu bilo kojeg člana Vijeća ministara BiH, ali mislim da je neuputno da bez kompletne procedure, prije svega podastiranja validnog izvještaja o onome šta Vijeće ministara BiH radi, sa kakvim se problemima suočava, da pitanje evenutualnog povjerenja, odnosno smjene stavljamo na dnevni red. Prema tome, držim da bi bilo uputno da tražimo cjelovit izvještaj o onome što radi i da, na koncu, ovaj Parlament definira zahtjev prema Vijeću ministara BiH prema kojem su oni obavezani da dolaze na ove sjednice ili, kao što kolega poslanik kaže, da nam budu na raspolganju za češću komunikaciju i saradnju oko svih važnih pitanja koja su od interesa za kvalitetan rad poslanika. Prema tome, želim da izrazim svoje nezadovoljstvo sa uvrštavanjem ad hoc u dnevni red ovog prijedloga, a, naravno, svako ima pravo da se izjasni o određenoj inicijativi.
Ja se nadam da Vi ne sporite, po Poslovniku, da ima pravo, meni je, kako sam shvatio prijedlog, Vi želite da se napravi cjelovita informacija o radu, pa tek poslije toga, ja sam shvatio Vaš prijedlog, evo, pa ću dati mogućnosti članovima Savjeta ministara BiH, žele nešto da kažu, ja mislim, iskoristiću moje pravo da im dam da nešto kažu.
Dame i gospodo, Ja želim da skrenem ozbiljno pažnju na greške koje smo mi kao poslanici činili, ukoliko želimo da poštujemo institucije Bosne i Hercegovine, poslanici su, kršeći Ustav, na ozbiljno upozorenje izabrali Savjet ministara BiH, taj Savjet ministara BiH na svakoj sjednici Predstavničkog vijeća je bio dotaknut nezadovoljstvom poslanika, ne samo onih što ovdje ne sjede, jer nema potrebe da Savjet ministara BiH ili ministri sjede ovdje, ako ozbiljno rade svoj posao, taman posla, mogu svaki put da sjede sa nama, a ako smo mi nezadovoljni sa radom, ali pokretanje inicijative upravo i podrazumijeva cjelovitu informaciju, da vidimo kako radi Savjet ministara BiH, moramo mi ih jednom koji biramo staviti ozbiljno na dnevni red, ali ja znam ko će pružiti otpora i stavljanje na dnevni red, a to građani moraju da vide. Moraju građani Bosne i Hercegovine da vide ko čuva vlast koja nije u stanju da odgovori izazovu trenutka u kojem se Bosna i Hercegovina nalazi, nije NIkola Špirić i mi 1/5 poslanici ovdje, postoji izvršna vlast koju smo birali, koja nije sposobna ili je inertna, ili neće da radi, ima hiljade razloga, ali ja sam za to da se napravi cjelovita informacija, a da se inicijativa upravo danas pokrene. Ima, vjerovatno, ljudi koji zadovoljavaju da se nađu u narednom Savjetu ministara BiH, ima i onih koje je samo čudo dovelo u Savjet ministara i nesreća Bosne i Hercegovine i naroda koje je zadesila na ovim prostorima, a 5 da jednom otvorimo raspravu o radu Vijeća ministara, zašto bježimo od toga. Hvala vam lijepo.
Hvala lijepo. Poslanik gospođa Jovanović, pa ću dati riječ članovima Savjeta ministara BiH. Ja to ne sporim i staviću to na glasanje.
Gospodo predsjedavajući, kolege poslanici, U ime Kluba Sloge, poslanika Sloge, mi insistiramo da se stavi na dnevni red ova tačka iz prostog razaloga što je ovo treća sjednica o kojoj mi raspravljamo, o vrlo bitnim pitanjima, da gospoda nije našla za shodno da se pojavi tu. Na sjednici su bili prisutni poslanici i članovi Savjeta ministara BiH, ne znam u kojem svojstvu, prošli put niko nije bio, danas mi tražimo da se stavi na dnevni red, možda će to da ih ponuka da krenu, da se uključe u rad sa nama. Imaju obavezu prema nama koji smo ih birali. Hvala.
Hvala, izvolite, ministar Rečica.
Ja, u svakom slučaju, posebno u ime Vijeća ministara BiH, ne mogu nijednom poslaniku uskratiti da zatraži da se određena tačka stavi na dnevni red, međutim, smatram i podržavam stav gospodina Jahića da bilo kakva ocjena koja se iznese za ovom govornicom mora biti, ipak, bazirana na nekim argumentima i na činjenicama. Opet da kažem, ne sporim, pravo svakog zastupnika ili delegata ovdje da ima svoje lično mišljenje, pa čak i mišljenje kluba o radu Vijeća ministara BiH. Međutim, za stavljanje takve tačke na dnevni red i na raspravu u Parlamentu, mislim da treba imati puno više realnih pokazatelja i konkretnu informaciju. Što se tiče prisustva Vijeća ministara BiH, ja moram reći, odnosno članova Vijeća ministara BiH, vi ćete danas, koliko vidim, raspravljati, između ostalog, i o prisustvu delegata, odnosno zastupnika ovdje u Domu, igrom slučaja, ili najmanje tri ili četiri člana Vijeća ministara BiH su i poslanici u ovom Domu, koliko vidim, jedni su od najredovnijih na ovim sjednicama. Ja vam iskreno moram reći da smo, čak i sumnjam, da su članovi Vijeća ministara BiH dobili poziv za ovu sjednicu, a moram reći da je jedan veliki broj ljudi opravdano, službeno, odsutan zbog obavljanja svoje redovne dužnosti. Ponovo ponavljam, ne osporavam nikome pravo da za ovom govornicom iznosi svoj stav, međutim, ipak, bih molio da to bude argumentirano i potkrijepljeno činjenicom. Hvala.
Hvala lijepo. Izvolite, zamjenik ministra, gospodin Božanić Dragan. 6
Gospodo predsjedavajući, Poštovane kolege, Upravo smo čuli nekoliko obavještenja zašto i kako , da li treba ili ne treba, naravno da treba razgovarati o Savjetu ministara BiH, ako razgovaramo o dokumentima koji dolaze na uvaženi Dom. Možda kao tehničko objašnjenje, neki od nas su dobili objašnjenje o sjednici jutros, ja vas molim da uvažite i takav argument da možda neki od kolega nisu uopšte ni dobili objašnjenje, ili su na nekim od radnih zadataka, kao što znate, savjet ministara je izvršni organ i, u ovom trenutku, najmanje jedan ministar, koliko ja znam, je na putu. Znači, on nije mogao doći ni da je dobio. Kakva je ostala situacija sa drugim ljudima, molim vas da u tom smislu, kada budete razgovarali, razgovarate o tome da možda oni to nisu ni znali. Naravno, o radu Savjeta ministara BiH treba razgovarati i o dokumentima koje mi uspijemo, da tako kažem, progurati prema vama, da biste ih vi riješili i, očigledno, da i mi ne možemo mnogo toga sami da uradimo. Molim vas da vodite računa da je Savjet ministara BiH interno, dakle, to je mogao sam sebi da uradi, donio odluku da prisustvuje svim sjednicama Parlamenta, i u tom smislu, mi smo takvo ponašanje ohrabrivali, vi imate pravo da pitate, mi smo se tako i ponašali, barem do sada. Čini mi se da smo prisustvovali ovim sjednicama, ali na radnim sastancima, gdje smo možda i potrebniji, i takav slučaj nije bio, u tom smislu ste sasvim u pravu, zašto možda niste vi dovoljno obaviješteni ili pripremljeni zajedno sa nama da razgovaramo o nekim tačkama dnevnog reda.
Hvala lijepo. Poslanik Lagumdžija, i samo želim, ovdje sam obaviješten od Sekretarijata, isti dan, dakle, kada su poslanicima poslati pozivi, poslati su pozivi i Savjetu ministara BiH. Samo znanja radi. E kada je služba to uradila, ja to ne znam, mislim na vašu službu. Izvolite, poslaniče.
Gospodine predsjedavajući, Dame i gospodo, cijenjene kolege poslanici i zastupnici, Ovdje je par puta s pravom rečeno, iz različitih pobuda ili sa različitim političkim motivima da građani Bosne i Hercegovine trebaju da znaju šta se ovdje dešava. Ako sam ja dobro shvatio, građani Bosne i Hercegovine će slabije biti obaviješteni sa ove sjednice šta se dešava, nego sa prethodnih sjednica, jer danas je, a to danas predsjedavajući nije skrenuo pažnju na to, jer možda predsjedavajući to i ne zna, nema TV prenosa ovog današnjeg skupa. Da li u tome treba tražiti razlog nedolaska članova Vijeća ministara BiH ovdje, pa pošto nema TV prenosa, onda, vjerovatno, nije ni važno šta će biti, ja to ne znam, ali sam dužan na to skrenuti pažnju, zato što vrlo često su se predstavnici opozicionih stranaka, opozicione stranke su se optuživale da koriste ovu govornicu da bi politizirali sjednice Parlamenta i da bi, vjerovatno, 7 zloupotrebljavali prisustvo TV kamera, i obraćali se građanstvu sa nekim pobudama koje ne pripradaju radu Parlamenta. Ja prvo želim da nam se odgovori da li su rukovodstvo našeg Parlamenta i Kolegij upoznati sa tim da mediji, Televizija Bosne i Hercegovine danas ovdje nije prisutna sa direktnim prenosom, to pod jedan. Ukoliko su obaviješteni da nam kažu zašto nas nisu obavijestili o tome, ukoliko je neko drugi dao nalog da se to sada ne radi, dakle, tri godine poslije Dejtona, da se po prvi put ukine mogućnost građanima da vide šta se ovdje dešava izravno, direktno, kako god hoćete, da nam se kaže ko je to uradio i zbog čega. Ja želim da kažem, da obavijestim ovaj Dom da je prije dva dana bila sjednica Federalnog parlamenta i da je sa sjednice Federalnog parlamenta, da su, takođe, voljom, slobodno mogu reći, ljudi koji upravljaju medijem koji se zove TV Bosne i Hercegovine isključena javnost iz direktnog penosa, dakle, ja sad ovo govorim, nema direktnog prenosa i ne možemo biti zloupotrijebljeni da se obraćamo ljudima na način koji nije primjeren Parlamentu, ali, prije dva dana je ukinut direktan prenos Federalnog parlamenta od strane istih ljudi, jedino ako Vi, kolega Banjac, zajedno sa agencijom se niste dogovorili, sada se ukida direktan prenos ovog Doma. Da li to gospoda koja vladaju TV BiH ili tim medijem, da li su to oni došli do zaključka da je došlo vrijeme da se građani uskrate za informaciju o tome šta se, stvarno, dešava na ovim skupovima. Mislim da je ovo, najblaže rečeno, skandalozno, neprimjereno, da se na ovakav način uskraćuju, kako reče neko, građani Bosne i Hercegovine koji imaju sreću da vide taj signal, šta se ovdje dešava pa da se njima otvori mogućnost da ugase taj program i da ne gledaju ovu bruku koja se vrlo često dešava pod firmom kako Federalnog, tako i Parlamenta Bosne i Hercegovine. Ponukan raspravom o prijedlogu dnevnog reda i dopuni, mi se slažemo sa dnevnim redom koji je usvojen, ali, takođe, kao poslanici Socijaldemokratske partije ili SDP-a, smatramo da se dnevni red treba proširiti. Razloga za to ima više kolega Banjac. Na zadnjoj sjednici, zadnja sjednica se završila sa istim ovim praznim klupama sa izuzetkom gospodina Božanića koji, vidim, danas je došao. Već je rečeno, evo, treća sjednica u kojoj nemamo člana Vijeća ministara BiH, međutim, pazite, danas je situacija još gora nego na prošloj i pretprošloj, zašto? Zato što pred sobom smo dobili Izvještaj o nastojanju da se potigne saglasnost iz kojeg vidimo da tri člana Kolegija imaju tri različita mišljenja po ustavnoj materiji koja se tiče samog Programa rada. Elementarni red je da nam Vijeće ministara BiH da svoj stav, molim vas, da se odmah razumijemo, ovaj Parlament je u blokadi zato što je Vijeće ministara BiH u blokadi ili obratno, kako god hoćete, ali Vijeće ministara BiH je dužno da se očituje po ovakvom izvještaju i usaglašavanju Programa rada. Neprihvatljivo je da se Vijeće ministara BiH ponaša prema Programu rada kao da je ovdje, k'o biva, Parlament koji će njemu dati domaću zadaću. Pa, ako, biva, mi se usaglasimo oni će to sve uraditi. Zato je za nas apsolutno neprihvatljivo da Vijeće ministara BiH po ovakvoj tački dnevnog reda koja je uvrštena pod: Izvještaj o usaglašavanju, nije prisutno ovdje i ne da svoj stav o svemu ovome. I zbog toga, mi insistiramo da se Vijeće ministara BiH ovdje pojavi, uz puno uvažavanje i respekt kolege gospodina Rečice i gospodina Božanića, uz puno uvažavanje i respektovanje, ali nama ovdje trebaju predsjedavajući i koopredsjedavaju i dopredsejdavajući i neko od ministara da bude prisutan, 8 kad raspravljamo o ovim stvarima. Tim više, što mi imamo još mnogo pitanja za Vijeće ministara BiH. Mi imamo mnogo pitanja koja su se pojavila u zadnje vrijeme, nas interesu da nam malo Vijeće ministara BiH, recimo, kaže npr. da li ova tužba New York Timesa ima veze, možda, i s ovim Vijećem, jer se pojavljuju različite institucije i pojedinci, partije koje tuže i angažuju strane advokate, da pitamo Vijeće ministara BiH, ali ne da nam odgovori pismeno za tri mjeseca, nego da ga odmah pitamo da nemate možda vi nešto, gospodo, s tim, itd., itd., ima masa pitanja koje Vijeće ministara treba ovdje da nam odgovori. I zato, gospodine Banjac, tražeći odgovor po pitanju prenosa, uz puno uvažavanje gospode, dama i gospode iz medija, koji sa velikim interesovanjem prate ovo što mi ovdje ne radimo i koji sa velikim interesovanjem, velikim naporom, pokušavaju da izvuku neki zajednički imenitelj iz ovoga što mi ovdje radimo i da to plasiraju svojim novinama i svojim elektronskim medijima, ali elektronski medij koji se zove Televizija Bosne i Hercegovine je dužan, u ime onoga zbog čega insistira da bude Televizija Bosne i Hercegovine, televizija koja ima kontinuitet za budućnost, nemaju pravo na ovakvo ponašanje kako su sebi napravili prema ovom Domu.
Hvala lijepo poslaniku. Samo da zapišem. Ja sam dužan odgovor poslaniku Lagumdžiji, kabinet i ja lično nismo dobili nikakvo obavještenje o ovom što se dogodilo da nema direktnog prenosa, neposredno pred ulazak u ovu salu, gospodin Genjac me obavijestio da direktnog prenosa neće biti. Iz kojih izvora je on saznao, ne znam, on traži upravo repliku, pa, neka kaže. On je replika, pa poslanik Branko Dokić, ne, ne, Branko Dokić diskusija, a ovo je replika, ja se izvinjavam.
Može biti da je gospodin Lagumdžija uticao da nema televizijskog prenosa. Sad može se postaviti pitanje na osnovu čega ja to kažem, pa isto napamet kao što i gospodin Lagumdžija kaže da smo, možda, gospodin Banjac i ja uticali da nema prenosa. Tako, dakle, ako hoćemo napamet. Ja, naravno, ne držeći to ključnim pitanjem, smtarajući, ipak, da mi ovdje treba prevashodno da se rukovodimo radom, ipak, pozdravljajući napore radnika Televizije BiH, ponekad nadljudske, na ovome što su do sad činili, prateći sve parlamente, pridružujem se zahtjevima, prije svega, molim zaposlene u Televiziji BiH da učine dodatne napore da omoguće televizijski prenos i, naravno, da daju informaciju o čemu se radi, zašto nema televizijskog prenosa.
Hvala. Poslanik Dokić, pa poslanik Čaršimanović, pa poslanik Spahić. Replika, oprostite. Branko, izvini, ti tražio riječ. Replika, poslanik Lagumdžija. 9
Kratki odgovor, gospodine Kadiću, pošto je gospodin Genjac pitao mene direktno kako sam zaključio da nema TV prenosa. Ja sam zaključio je li ima ili nema TV prenosa, gospodine Genjac.
Ja sam Vama odgovorio ono što ja znam. Mene niko nije obavijestio, ja sam vidio kamere, a ne vidim ni ove kablove, pa, prema tome, to je to.
Dakle, samo želim da obavijestim kolegu Genjca da, koristeći metode koje se zovu opažanje i logika, moguće je saznati da li ovdje ima ili nema TV prenosa. Ako ga interesuje zvaničnost, zvanični stav o tome i pismeno to može, u funkciji člana Kolegija, da vrlo jednostavno provjeri, ako metoda logike i opažanja zdravog razuma nije dovoljna.
Hvala lijepo. Ja mislim da ovu diskusiju oko medija zaključim. Mene nije niko obavijestio, zbog toga uvažavam prijedlog poslanika Lagumdžije i, molim vas, da li ste saglasni da tražimo službeno odgovor i, naravno, gospodina Genjca, da li da tražimo službeni odgovor zašto danas nema direktnog TV prenosa. I molim, ako nemate ništa protiv, molim da se zapiše i odmah pismeno traži po završetku ove sjednice, može čak i u toku sjednice. Gospodin Dokić.
Gospodine Banjac, ako dozvolite, samo dvije male intervencije, pošto ste Vi htjeli zaključiti jednu raspravu po pitanju da li imamo televizijski prenos ili nemamo. To je jedna rasprava koja je bespredmetna, ali je svima jasno da televizijskog prenosa nema i tu stoji i radi i sjedi, ako hoćete, predstavnik Radiotelevizije BiH koji, vjerovatno, rezimira povremeno i priprema svoju emisiju posvećenu Parlamentu. Tu tehnologiju svako zna i potpuno je besmisleno postavljati pitanja na koja znamo odgovor već sada. Ali nije ključno pitanje ovako kako je ključno pitanje postavljeno. Ključno pitanje je u vašem stavu sa prošle sjednice i u stavu gospodina Dokića. Vi ste rekli da nema potrebe da održavamo konferencije za štampu ili kontakte s javnošću, jer je osiguran direktni televizijski prenos. Dakle, to ste Vi, gospodine Banjac, rekli i možete pažljivo pogledati magnetograf u kojem ste rekli da zbog toga nema potrebe imati konferencije za štampu, jer imamo uvijek direktni televizijski prenos, to je prva stvar. Druga je stvar, gospodin Dokić je predložio na prošloj sjednici da se, zbog spasa čula građana Bosne i Hercegovine dokinu televizijski prenosi ili je upotrijebio neku ljepšu riječ, rekao je da se prekine ili tako nešto. Dakle, ključno pitanje, u Vašem slučaju, slučaju gospodina Dokića, jeste javnost rada Parlamenta. Ako nema javnosti rada Parlamenta, onda ne može se obezbijediti demokracija, na najnižoj razini. I, dakle, ključno pitanje je javnost rada Parlamenta. A iza tog ključnog pitanja kriju se druga dva pitanja o kojima mi nećemo da razgovaramo, kao i inače kao što smo počeli raspravu danas, umjesto da se koncentrišemo na Program i na vlastitu odgovornost, prije nego 10 što smo prešli na dnevni red, mi smo utvrdili da treba da govorimo o stvarima o kojima ćemo sljedeći put razgovarati, o tom ćemo se izjasniti, imaju tri, četiri prijedloga, kako sam razumio, ali, vidite, ključno pitanje nije u tome da vi postavljate pitanje, niti da mi postavljamo kao Zastupnički dom, Televiziji Bosne i Hercegovine, zašto to ne prenosi, nego je ključno pitanje što na dnevni red ne možemo da stavimo pitanje medija u Bosni i Hercegovini i što ne možemo tražiti način da podržimo i pomognemo, recimo, sređivanje, demokratsko sređivanje kako se to kaže, naših odnosa prema onome što je javnost, u ovom slučaju, to je jedan javni TV servis.
Upozoravam gospodina, poslanika da odstupa od dnevnog reda, raspravljamo o tačkama, molim Vas, usmjerite diskusiju na dnevni red ili ću Vas prekinuti.
Na dnevnom je redu. Dakle, ključno nije da se vi dopisujete, ili mi, sa Televizijom BiH, nego je ključno pitanje javnost rada Parlamenta. Nemojte prekidati. Ja predlažem da Televizija BiH nas pita kad će na dnevnom redu biti mediji i Televizija BiH na Parlamentu.
Molim Vas, još jedno upozorenje. Imate još jedno upozorenje i drugo upozorenje. Prekinuta diskusija, ja Vam prekidam diskusiju. Molim vas, poslanici, ne možete se tako ponašati, molim vas, javno upozorenje za takvo ponašanje. Gospodin Dokić. Ako je dnevni red u pitanju, dajte, ljudi, predlažite ili recite, nisam za tu tačku i nema problema.
Činjenica da smo svi sad saznali da nema direktnog televizijskog prenosa, nadam se da će nam pomoći, možda ovu sjednicu da završimo do jedan sat. Ali ne bih ulazio u polemike, zaista, pokušaću da skoncentrisano iznesem predlog koji bi pomogao da nastavimo sjednicu . Ja bih molio predsjedavajućeg da stavi na glasanje prijedlog, nije važno čiji je, ali mislim da sam ga izrekao, kao i gospodin Ivo, da se na prvu sjednicu ovog Parlamenta stavi na dnevni red rad Ministarskog vijeća. Ja bih molio i ove druge koji su predlagali jednu drugu varijantu, da imaju razumijevanja da nije “baš ozbiljno”, ako sam upotrijebio krupnu riječ, odmah stavljati tačku dnevnog reda: smjena. Ta analiza će pokazati hoće li druga tačka biti ovo što je gospodin Špirić predložio ili će oni zaslužiti nagradu za svoj rad. Dakle, hajmo uraditi strpljivo, uostalom, u Prijedlogu programa koji smo mi trebali prošli put usvojiti, a, nažalost, nismo, je jedna od tačaka o kojima je postignut koncenzus u pripremama Izvještaja Ministarskog vijeća. Dakle, ja tražim sad da se glasa da taj Izvještaj dođe na prvu sjednicu. Hvala.
Hvala lijepo. 11 Replika.
Ja mislim što god budemo duže raspravljali o mom prijedlogu da ćemo se vratiti na početak. Sada se jasno vidi da oni koji su birali Ministarski savjet ne žele da ga stave na dnevni red. Ko kaže da će današnja rasprava rezultirati smjenom itd? Ali pokretanje inicijative podrazumijeva da na naredne dvije, možda, sjednice raspravljamo o Ministarskom savjetu dok ne nađemo racionalno rješenje. A da se jednom zna da je pokrenuta inicijativa i da nismo zadovoljni radom. Šta znači tražiti izvještaj o radu Ministarskog vijeća na narednoj skupštini? To bi logično bilo da nam se podnese na svakoj i zato ne odustajem od predloga. Hvala.
Molim vas, što kraće. Replika ili, čekaj, čekaj da vidimo, ima red, replika ima i diskusije. Replika, Čolo.
Poštovani predsjedavajući, dame i gospodo poslanici, Gospodin Špirić maloprije reče da smo mi birali Vijeće ministara BiH, Vijeće ministara BiH nije birao ovaj Parlament. Vi znate da po Ustavu Bosne i Hercegovine predsjedavajućeg Vijeća ministara bira Predsejdništvo, a potvrđuje ovaj Parlament. Članove Vijeća ministara BiH bira predsjedavajući Vijeća ministara BiH, a potvrđuje ovaj Parlament. Znači, inicijativa koju ste Vi dali za smjenu Vijeća ministara bi trebala biti obrazložena. Kome mi podnosimo inicijativu, je li Predsjedništvu, koje može samo smijeniti predsjedavajućeg Vijeća ministara, odnosno ove sad tri kategorije koje su neustavne? Imamo odluku Ustavnog suda. Ovaj Parlament po Ustavu Bosne i Hercegovine može pokrenuti postupak da izglasa nepovjerenje Vijeću ministara BiH, ali mislim da je to veoma ozbiljno pitanje i da ovo pitanje treba da prođe određenu pravnu proceduru. Da se to pitanje pismeno obrazloži, znači, izglasavanje nepovjerenja Vijeću ministara BiH, na što imamo ovlaštenje po Ustavu Bosne i Hercegovine uz odgovarajuće obrazloženje zbog čega to predlažete, pa ta procedura se ispoštuje i da, naravno, radna tijela odgovore na to pitanje prije nego što to pitanje dođe na Parlament. Mislim da je ovo jedini ispravan put.
Hvala lijepo. Replika, Divković, imaš li nešto? Dobro.
Ovo je, praktično, replika, na neki način, pogrešnog navoda, je li. Ja sam, kad sam izašao prvi za govornicu ovdje, ja sam tražio da Parlament zatraži, odnosno Kolegij da zatraži od Vijeća ministara BiH da prisustvuje sjednicama. Izrazio sam nezadovoljstvo SDP-a što ono ne prisustvuje, ali mi se pridružujemo zahtjevu gospodina Dokića da se raspravlja o Izvještaju o 12 radu Vijeća ministara na sljedećoj sjednici, pri čemu ne prejudiciramo rezultat te rasprave. Hvala.
Hvala lijepo. Time su replike završene. Diskusija, Čaršimamović, Spahić, Jahić, ali molim usmjerenje na dnevni red, ja vas molim, nemojte me dovoditi u poziciju da moram opominjati.
Poštovano predsjedništvo, kolege poslanici, Ja, pošto se slažem sa diskusijom gospodina poslanika Dokića, i ja ću svoju diskusiju pretvoriti u intervenciju Vama, predsjedavajući. Izgleda da ću postati poznat po intervencijama na rad Parlamenta, ali moram Vam reći da mi stalno rasprave vodimo oko dnevnog reda i da je to put u nedogled. Ako sam dobro zapamtio, pošto nam niste poslali dnevni red, dopunjeni dnevni red, vi ste pod tačkom 5., ne znam da li je to pod a), ili b) ili c) stavili Informaciju Ustavnog suda BiH o Vijeću ministara BiH. Dakle, ukoliko biste pragmatično pristupili dnevnom redu, mi bismo mogli po toj informaciji otvoriti ovu diskusiju koju vodimo prije dnevnog reda i ne zamajavati se ovakvim iscrpljujućim dnevnim redom, itd. Normalno je, potpuno, da se prije stavljanja tačke na dnevni red ima materijal na osnovu kojeg će se diskutovati, znate. Ja ne mogu bez materijala, neću nikad dignuti ruku za nešto za što nemam odgovarajuće materijale i razloge za i protiv. Dakle, ja molim poslanika Špirića da odustane od svog prijedloga jer mislim da ne vodi konstruktivnom radu usaglašavanja dnevnog reda i pristupanja posla. Ali tačka otvara mogućnost za dnevni red. I drugo što bih htio da kažem, ja izražavam svoj protest što nema javnog prenosa sjednice. Ne bih špekulisao o tome zašto nekog nema, ali bismo mogli postaviti špekulaciju za svakog pojedinog člana Parlamenta zašto ga nema. Mi znamo da ima članova Parlamenta, kad je snimanje, koji su jako aktivni ovdje, danas ih nema.
Hvala vam lijepo, poslaniče. Replika. Špirić, replika.
Ja mislim da ne znam po koji put treba tvrditi da vlast koja je izabrala Vijeće ministara BiH, potvrdila, neće, jednostavno, da otvara raspravu svjesna situacije u kojoj se mi nalazimo. I to ne treba, uopšte, da se krije. Sasvim je svejedno pod kojom formom i kojom tačkom. Ako je većina ovdje zadovoljna radom Vijeća ministara BiH, a izgleda jeste, jer je većina birala Vijeće ministara BiH, uzaludna će biti svaka rasprava. Ali, valja onda da se okrenemo radu Parlamenta. Ja stavljam na dnevni red pokretanje inicijative za povlačenje, evo, potvrđivanja Vijeća ministara BiH, tačno je da je pravna 13 procedura takva. Pa, neka bude nepotvrđeno, ako je neustavno izabrano neka bude i nepotvrđeno, barem da poslanici drže do Ustava. A sasvim je svejedno hoće li biti rasprava otvorena kroz tačku c) koju je predsjedavajući naznačio: Informacija Ustavnog suda BiH ili će biti posebna tačka, ako su poslanici svjesni i odgovorni da treba jednom ozbiljno pokrenuti inicijativu. Treba pomoći i Vijeću ministara BiH da napravi jedan iskorak u smislu značajnijeg rada izvršne vlasti ovog Predstavničkog vijeća, dakle, u tom smislu. Hvala.
Poslanik Spahić.
Ja bih želio samo da podsjetim, gospodine predsjedavajući, dame i gospodo, članovi Vijeća ministara BiH, prisutni predstavnici međunarodne zajednice, članovi Sekretarijata, da sam tražio na tri posljednje sjednice da se, najkasnije u oktobru mjesecu, obavi rasprava o rekonstrukciji Vijeća ministara BiH koja podrazumijeva, naravno, informaciju o dosadašnjem radu Vijeća ministara BiH i pitanje odgovornosti za taj rad, što je sasvim proceduralno dobro postavljeno. Pošto sam ja razumio da postoje tri prijedloga, gospodina Dokića, gospodina Špirića, gospodina Jahića, čini mi se najprihvatljivijim da odustanemo od diskusije tim povodom, jer danas nismo, nažalost, dobili ni prijedlog programa ni nacrt programa Vijeća ministara BiH, što je bila obaveza, ako se sjećate, u roku od sedam dana je najavljeno da će doći do usaglašavanja stavova OHR-a i Vijeća ministara BiH što bi omogućilo danas jednu kvalitetnu raspravu i odluku o našem dokumentu, pa predlažem da, zaista, podržimo prijedlog gospodina Tarika da onaj program koji smo usvojili jednoglasno sa 29 glasova današnjega rada počnemo da realiziramo i da pod tačkom c) ili v), kako ste Vi rekli, razgovaramo o svim ovim prijedlozima i na kraju donesemo zaključak koji ćemo izglasati. Mislim da je korektan prijedlog gospodina Jahića i povezuje neki način ove inicijative. Ovdje nema nikakvog spora da mi svi želimo da se uspostavi odnos između Parlamenta BiH i Vijeća ministara BiH kako jeste zakonom i Ustavom BiH regulirano. Uostalom, poslije toliko vremena, koliko vidite, prije dva dana Predsjedništvo BiH je konstatovalo dvije stvari. 1. Da ono gdje je nadležno Vijeće ministara da izvrši odluke Predsjedništva, da je to direktno vezano za Predsjedništvo, ono gdje je, po Ustavu, Vijeće ministara, po zakonu, odgovorno za svoj samostalni rad, da onda ima koordinacije između Vijeća ministara BiH i Predsjedništva BiH. Mi moramo doći do zaključka kakvi su odnosi između Parlamenta BiH i Vijeća ministara BiH na temelju jedne svestrane analize, uključujući i našu poziciju, svakako, i radna tijela, jer je i to Parlament, i, svakako, odgovornost za proceduru koje mi nemamo između Vijeća ministara BiH i Parlamenta BiH. Dakle, ja podržavam jednu ovakvu soluciju koja je prihvatljiva za deblokiranje početka rada Parlamenta.
Poslanik Jahić. 14
Obzirom da predstoji glasanje, ja bih samo konkretizirao moj prijedlog, kada je u pitanju rasprava koja će u ovoj ili onoj formi, sa ovim ili onim radnim naslovom, se voditi na sjednici, vjerovatno na sjednici Predstavničkog doma, dakle, predlažem da se rasprava vodi pod radnim naslovom “Informacija o radu Vijeća ministara BiH, period januar-septembar mjesec 1999. i predstojećem toku njegove rekonstrukcije“. Hvala.
Gospodo, ja se pozivam na član 6., tačka 4. Privremenog poslovnika i ja molim da me saslušate. Dnevni red se usvaja na početku svake sjednice, tokom sjednice svaki član može predložiti dodatne tačke dnevnog reda i zahtevati da se o predlozima glasa. Mislim da to nije sporno. Ja bih zamolio da ovu raspravu privedemo kraju, da glasamo oko jedne tačke dnevnog reda i jednog zaključka. Molio bih predlagača zaključka da to premjesti pod tačku 5., pod b), ako prihvata gospodin Jahić, kao predlagač - zaključak da prebacimo pod tu tačku, to je Zaključak da se na prvoj sledećoj sjednici pripremi analiza rada Savjeta ministara. Vi hoćete da se odmah glasa o Zaključku. Dogovoreno. Stavljam predloge onim redom kako su i predlagani. Da prvo definišem predlog. Molim da se utvrdi kvorum. - 27. Da preformulišem predlog: “Pokretanje inicijative za povlačenje potvrđivanja Savjeta ministara BiH”. Tako glasi predlog gospodina Špirića. Jesam li dobro? Da. Uredu, on se slaže s tim. Prema tome, nema nikakvih problema. Ko je za? 6 Obzirom da je predlog dobio 6 glasova, nema potrebe provoditi entitetsko glasanje, nema apsolutno potrebe. Stavljam Zaključak na dnevni red. - Da se na prvoj sledećoj sednici stavi na dnevni red “Analiza rada Savjeta ministara BiH i rekonstrukcija“. Pazite, jedino predlagač može da interveniše na ovo, a Vi ćete imati priliku poslije da to kažete. Ne, ne, ja predlagača Jahića. Ponovite još jednom. ____________________ [[govori s mjesta]] Da tačka dnevnog reda bude u radnom naslovu:”Informacija o radu Vijeća ministara BiH, januar-septembar 1999. i predstojeći tok njegove rekonstrukcije”. To je moje mišljenje. Dokić. ________________ Iako mi je sasvim svejedno ko je autor kog predloga, ali sad ću nazvati predlog svojim predlogom iza koga stoji Koalicija Sloga, a moj predlog je bio da se na prvoj sledećoj sjednici napravi analiza rada Ministarskog savjeta, bez dodataka ovih rekonstrukcija. To je posebna tačka, to je posebno pitanje o kome ćemo raspravljati, što smo uvrstili u Program do kraja ove godine. Dakle, moj prijedlog je, i tražim da se o njemu i glasa, da se na prvoj narednoj sjednici na dnevni red stavi Izvještaj i Analiza rada Ministarskog vijeća BiH.
Mislim da je ovo nova situacija nakon ovog glasanja. Ja se nadam da svi u Skupštini želimo da usvojimo Plan rada do kraja ove godine. Mi nismo daleko od tog Plana. Svako onaj ko je iskreno za to da ispunimo uslove koje postavlja Savjet Evrope za prijem Bosne i Hercegovine u stalno članstvo će nastojati da imamo, između ostalog, Plan rada do kraja godine, koji je jedan od prvih uslova koje Savjet Evrope postavlja pred nas. Zbog toga, predlažem da posljednja tačka dnevnog reda ovog zasjedanja bude poslije iscrpljenog ovog dnevnog reda, da se napravi jedna pauza, da se ponovo sastanu predsjednici poslaničkih klubova sa dvojicom predsjedavajućih i da se proba iz svega ovoga definisati jedan predlog koji bi mogao danas biti prihvaćen, a uvjeren sam da je moguće vrlo brzo doći do takvog predloga. Ja vas sad ne bih zamarao sa tim, ali da to razmotrimo posle.
Hvala poslaniku Dokiću. Međutim, sigurno je da je jedan mali nesporazum nastao pod tačkom 5. Mi imamo pod a) Informaciju o daljem radu na Programu rada, što ovo može biti ugrađeno i mislim da je jedan mali nesporazum koji smo, evo, riješili. Hvala lijepo. Zaključujem 2. tačku. Prelazimo na 3. tačku Informacija o prisustvu poslanika sjednicama Predstavničkog doma Gospodo poslanici, vi ste dobili materijal i ja ovaj materijal smatram Informacijom i jedino intervencije - ako kod nekoga nije tačno, da ima opravdano ili neopravdano, tako kako piše, dajte da se ispravi, jer to će se uredno voditi. Molim Sekretarijat da uzme jednu listu i da ispravke pravi. Poslanik, gospođa Filipović.
Poštovani predsjedniče, dame i gospodo, Ja imam sljedeću primjedbu: Željela bih da u ovim kolonama gdje ste vi vodili evidenciju, prisutan - odsutan - pravdanje, nema nikakve evidencije kojeg datuma neko nije bio prisutan, tako da ne možemo kontrolirati. Znači, voljela bih kad biste nam mogli dati podatak kojih datuma, na kojoj sjednici neko nije bio prisutan. Ja nemam podatak, a znam da sam jednom izostala, a ovdje piše dva puta, jednom sam se opravdala, a piše neopravdano. Drugo, mislim da nije suština u tome samo biti prisutan. Suština je ostati do kraja. Jer, masa nas dođe, znači, vode se kao da su prisutni, a onda odu i onemoguće tok sjednice u momentu kad nestane kvorum. Prema tome, nije važno doći, reći dvije rečenice i izaći, nego jesmo li tu cijelo vrijeme. To su moje dvije primjedbe.
Hvala. Samo da pitam gospođu Filipović - da li je Vaš prijedlog da možda donesemo zaključak da se napuštanje sjednice vodi kao neprisustvo? Takav zaključak? Jeste li saglasni? Hvala lijepo. Gospodin Spahić.
Gospodine predsjedavajući, dame i gospodo, Imam dvije metodološke primjedbe. 1. Ja sam sasvim siguran da pored 15 prisustvovanja nije adekvatno i istinito, radi toga što na našem pozivu stoji da smo mi pozvani da prisustvujemo 10. sjednici Zastupničkog doma. Prema tome, ovdje se stvara privid aktivnosti. Radi se o, vjerovatno, broju prekinutih sjednica i nastavljenih. Jer, ne vidim načina da se broj 15 sjednica pomjeri sa brojem 10. To se još nije dogodilo. Prema tome, trebali bismo se mi uklopiti i spustiti na broj 10 sjednica, koliko je i bilo. A, da li je neko bio na prvom ili drugom dijelu, to ne znam. Dakle, metodološki može biti samo onoliko prisutnih na broju sjednica koliko je sjednica bilo. Bilo ih je 10, a ne 15. 2. Odsutni: Trebalo bi znati da li su odsutni bili sa nastavka ili su bili, kad je već ovakva metodologija, odsutni sa cijele sjednice. 3. Barem što se mene tiče, svaki put kad sam odsustvovao, ja sam prijavio to Sekretarijatu i zamolio da mi se opravda i volio bih da tu ne bude nesporazuma, pošto ne volim da tu stoje ni plusevi ili minusi, to je bilo u staro vrijeme. Što se tiče ovog dokumenta, predlažem da se, kao što je gospođa Filipović predložila, uključi još jedna rubrika - rubrika koja znači da smo mi prihvatili da je rad u Parlamentu, rad na sjednicama Zastupničkog doma i rad u okviru radnih grupa i komisija Parlamenta. Smatram da bi ta primjedba, gospodine predsjedavajući, bila važna - da zasjedanje komisija i radnih tijela Parlamenta, koji moraju pripremiti mišljenje i stav povodom nekog pitanja, bilo da je ovdje riječ o Zakonu ili nekom drugom dokumentu koje razmatramo osnova za naše odlučivanje. Tako se izvodi kao da smo mi odlučivali isključivo u okviru Parlamenta, odnosno Zastupničkog doma i njegovim zasjedanjima, a da nismo uvažili činjenicu da rad Parlamenta podrazumijeva i rad komisija. Uočljivo je da postoje, ovako bez podataka, ali iz onoga što smo dobili u ovih dosadašnjih 10 sjednica, da imamo neka tijela koja imaju odgovoran odnos prema parlamentarnom zasjedanju i u komisijama i neka tijela koja su se, faktički, jedanput ili dva puta sastala u periodu od ovih 10 zasjedanja. Bilo bi logično, u proceduri prema Poslovniku, da se o svim bitnim pitanjima tijela koja su nadležna o tome izjasne. Prisustvo na ovim tijelima bi trebalo biti evidentirano kao rad u Parlamentu Bosne i Hercegovine. Hvala lijepo.
Hvala lijepa. Gospodine Spahiću, da li ste saglasni da ovako zaključak glasi: “Obaveza je Stručne službe da vodi evidenciju o prisustvu sjednicama radnih tijela Predstavničkog doma Parlamentarne skupštine Bosne i Hercegovine, što ima isti karakter kao i prisustvo sjednicama.” 20 To ćemo mi staviti na glasanje. Ja svaki zaključak [[upadica]] , glasaćete protiv, gospodo, pa ima poslanik pravo predlagati, nemojmo ljudima uzimati pravo da predlažu. (Polemika) Izvolite.
Predsjedavajući, kolege poslanici, da smo usvojili Program rada ja se ne bih javljala za riječ, jer je tamo definisano oko sazivanja sjednica. Pošto mi nismo ustalili praksu da imamo izvjestan period vremena od zakazane sjednice, nama će se dešavati da ne možemo prisustvovati, pa ovim povodom bi dobro bilo da se dogovorimo da se sjednice zakazuju prema onome prijedlogu koji ima u Programu rada, ako već nismo usvojili čitav Program rada. Razlog je što možemo biti odsutni sedam dana. Meni se desilo da sam bila sedam dana van Sarajeva i zaradila sam tri izostanka, jer je zakazana jedna sjednica koju sam pravdala, u nastavku su održane još dvije, znači, neću da kažem mojom krivicom, nije me bilo, naravno, ja sam to najavila, ali bih bila prisutna, prilagodila bih vrijeme da sam ranije znala da ćemo održati sjednice. Dajte da imamo sedam dana vremena da svoje druge poslove odgodimo, jer mi nismo profesionalci. Kad napravimo takav rad da profesionalno ovdje radimo, kad se drugih obaveza oslobodimo, onda možemo ad hoc zakazivati sjednice, ali sad da, ipak, imamo jedan termin i molila bih ako možemo bar onaj dio ovim povodom da usvojimo.
Hvala lijepo. Prije se javila Desanka.
Uz pozdrav kolegama poslanicima, gospodi predsjedavajućima i ostalima, ja imam jednu sitnu intervenciju, kod imena šest poslanika SDS i SRS, evidentiran je po jedan izostanak, što nije sporno, međutim, u rubrici pravdanje stoji, kao da nije pravdano, e, tu je moja intervencija. Naime, mi smo napustili jedno zasjedanje Skupštine koje se sutradan nastavilo bez ovih šest poslanika, ali smo javno ovdje iza govornice obrazložili naše napuštanje, pa mislim da nije u redu da stoji crtica, kao da to nismo opravdali, kad smo čak javno iza govornice obrazložili zašto napuštamo. Dakle, u redu je da jedan dio nismo bili, a li nije u redu ovaj minus da nismo opravdali. Hvala.
Hvala. Poslanik Dokić, pa poslanik Kadić.
Nije se uključio.
Dobro, čuli ste. Poslanik Kadić. 21
Predsjedavajući, dame i gospodo, na prijedlog Kolegija Predstavničkog doma, mi smo prihvatili da danas na dnevnom redu imamo ovu informaciju. Međutim, ja imamo samo jedno pitanje Kolegiju. Šta je cilj stavljanja ove informacije na dnevni red? Zahvaljujem.
Hvala lijepo. Cilj ove informacije jeste da vidimo koliko poslanika ima sa neopravdanim izostancima – tri i više, jer sad sravnjujemo i da donesemo još jedan zaključak, a to je da svaki poslanik, koji ne najavi Kabinetu predsjedavajućeg svoj izostanak, smatra se neopravdan i taj zaključak ću tražiti u ime Kolegijuma da se izglasa, jer moramo znati gdje se najavljuje izostanak. Jer, ovdje kažu ljudi, javio sam tamo, javio sam tamo, mi moramo reći da je to Kabinet predsjedavajućeg, jer ima tamo služba. Mi moramo znati ko se tamo nije javio, da se nije opravdao, kad bude drugi predsjedavajući, javljaćemo se tamo i to je sasvim jasno. Mora se znati red događanja. Nemamo to regulisano Poslovnikom, ali sigurno je da ćemo [[upadice]] Izvolite.
Ja se nadam da, prvo, ja se nadam da ćemo mi ovu tačku dnevnog reda brzo privesti kraju, jer mi se čini da rasprava o ovome, ipak, ne zaslužuje, da tema ne zaslužuje ovakvu raspravu. To je pod jedan. Pod dva, mislim da je propust Kolegija što na početku tačke dnevnog reda nije vrlo jasno stavio do znanja šta se želi postići ovom informacijom. Naknadno na kraju cijele rasprave, spominjati tri izostanka, spominjati mjesto odsustva itd., to smatram, kako bi se reklo, nedovoljnim da bi se došlo do zaključaka povodom ove tačke dnevnog reda, da se ne bi rasprava o ovoj benignoj informaciji pretvorila u važnu tačku dnevnog reda na ovom Parlamentu, ja predlažem predsjedavajućim da naprave kratku pauzu za potrebe Kolegija, da vrlo precizno evidentiraju svoje i eventualno druge prijedloge i da na taj način završimo ovu tačku dnevnog reda, da ne bismo predugo ostali na načemu što mi se čini da izaziva različite komentare. Hvala.
Hvala lijepo. Malkić, poslanik Malkić, pa poslanik Špirić.
Uvaženi gosti, ja sam, prije svega, htio se izvinuti za ovaj moj dolazak, sada opravdani, iz razloga što ima dijete u bolnici na operaciji, pa sam išao da vidim kakvo je stanje, a po pitanju ove informacije o broju prisustva sjednicama koje se bile, ja imam ispravku, ja nisam bio na jednom od nastavaka sjednice, čini mi se ove Zajedničke sjednice, koja je bila 22.7. i to sam prijavio dr. Genjcu kad sam imao neodložan odlazak u Konjic, a na jednoj sam bio, tako da smatram da na jednoj nisam bio. 22
Gospodin Špirić.
Kolege poslanici, vidite, kad Parlament ne radi suštinu i ono što bi trebao, onda se nađe i ovo i da raspravljamo mi o sebi, kao prvačići u prvom razredu i ovo, da je koje sreće, bi se našlo samo kao dodatak materijalima, da poslanici vide da li su prisutni, jer svi mi dobro znamo da nikad nismo ostali van kvoruma, što znači da smo mogli validno raditi, ali ovo je ulazni dokument u jednu mnogo žešću raspravu koja se krije od očiju javnosti, a to su poslaničke nadoknade. Nećemo mi nikad da kažemo kojeg zeca udaramo i šta je bitno, to se krije. I zato, pa ko prima nadoknadu, ne dolazi – ne radi, a k'o fol radi, pa opet prima nadoknadu, i takvih koliko je i šta je. Nismo mi spremni, iskreno, da progovorimo o svemu i zato predlažem da ne vodimo raspravu, da ovo bude informacija koju imamo, ko dolazi, ko ne dolazi, ne znam o čemu da raspravljamo. Hvala vam.
Prije svega, gospodine poslaniče, imali ste jednu omašku – namjernu ili ne, bilo je gubljenja kvoruma zbog napuštanja [[upadica]] , ali rekli ste da nije bilo, to znači ne odgovara istini, a smatram da i ovu oblast treba urediti. Izvolite.
Predsjedavajući, cijenjene kolege, i ja sam za to da se razgovor o ovoj tački dnevnog reda što prije završi, međutim, htio bih iznijeti nekoliko stvari. Prije svega, sama evidencija ovdje, ovako kako je dana, bila je u neku ruku izlišna u smislu da mi, na osnovu zapisnika u kojem evidentirano prisustvo poslanika, možemo ustanoviti ko prisustvuje, ko ne prisustvuje. Izašao sam samo zbog dvije stvari: ne zbog tehnike nekog pravdanja koje naliči na školsko opravdanje, nego, ako ćemo praviti evidencije o dolasku i nedolasku, odnosno najave nedolaska, osobno bih volio znati zbog kojih razloga poslanici ne dolaze na Skupštinu. Da dovedemo u odnos poslove koji su poslanicima preči od zasjedanja Skupštine, tu jedino, po meni, ova evidencija može imati pravog smisla, jer da bi ovaj parlament bio to što bi trebao da bude, ja ne znam koji su to poslovi koji mogu toliko biti važni da bi na račun njih se moglo odsustvovati sa Skupštine i druga je stvar pitanje da li ovaj parlament može pristati na neku vrstu sankcioniranja uzastopnih odsustvovanja, predsjedavajući. Dakle, razlozi zašto se odsustvuje, ne u smislu da prihvatamo ili ne prihvatamo, nego da ocijenimo mi sami sebe koliko nam je stalo do Parlamenta, i drugo je, da li je ovaj Parlament u načelu otvoren za mogućnost da se sankcionira uzastopno odsustvovanje, jer OSCE, koliko znam, ima te neke najave ili već za ove niže razine i priprema neko pravilo ili normu po kojoj tri ili četiri puta uzastopnog odsustvovanja sa Skupštine povlači oduzimanje delegatskog ili poslaničkog statusa. Hvala. Nema više niko. 23 Ima ovdje jedan prijedlog da kratko Kolegijum, bez izlaska, odavde samo pročita i usaglasi zaključke, pa predlažem da gospođa Ana samo dođe na dva minuta, a vas molim za stupljenje da usaglasimo zaključke. Nastavljamo s radom. 22 je prisutno, dakle, nastavljamo s radom. Prvi zaključak, molim vas, gospođe Filipović – ali da bude kao zaključak. Mi smo samo formulisali ono što su poslanici rekli i reći ću čiji je zaključak, a mi ćemo reći šta je još naš zaključak. Ne brinite Vi ništa, mi se trudimo da jako lijepo slušamo šta Vi govorite. Napuštanje sjednice koje se ne opravda smatra se neprisustvovanjem sjednici. Ko je za? (počela procedura glasanja) [[Upadica]] Ja se izvinjavam, ali moglo se reagovati prije i da ne dođemo u poziciju da krenemo s glasanjem. Ja vas molim da ubuduće vodite o tome računa. Znači, predlaže se prvi zaključak 1.Napuštanje sjednice koje se ne opravda, smatra se neprisusvovanjem sjednici. (Može li tako?) Dijalozi. Kaže, recimo, gospodin Lagumdžija je sad prišao meni i kaže da u 14 časova ima odbranu diplomskog rada na fakultetu, studenta čeka čitav život, jednom mu se događa, ja mislim da je on opravdano napustio sjednicu. Polemika. Poslanik gospođa Balta. Polemika. Molim poslanike, molim poslanika Špirića da odgodi konferenciju za smijeh.
Ja bih imala samo jedno – smiješno i jeste ovako kako se poslanici smiju. Znači, ovo bi moglo bi moglo poslužiti kao jedan izvještaj, a nikako nekakvo uslovljavanje – hoće li - kad će – ko će, izvinite, imam neke stvari koje, prije svega, i neću da opravdam na na taj način, a mogu da se dogode. Nemojte nas dovoditi u situaciju da jedni u druge gledamo – da jedni nekom pravdaju nešto, drugi drugom ne pravdaju – dajte to usmjerite kao izvještaj, obaveza je svih poslanika da se ponašaju onako kako mogu, u skladu sa svojim obavezama i da prisustvuju skupštinama, a nekoga sad kao malodobno neko dijete učiti – ne, ne - to smiješ, to ne smiješ. Ili sjedni – ili ustani. Molim vas, privedite to kraju – svakako je petak i svakako da ove sjednice stvarno ne trebaju da traju u nedogled, pogotovo što ljudi putuju po 4-5 sati. Hvala lijepo.
24 Možete Vi misliti šta hoćete. Izvolite, gospodin Kadić.
Dakle, ja bih predložio sljedeću stvar. Prvo, predlažem da se prihvati primjedba gospodina Spahića, te da se evidencija o prisustvu sprovede na deset sjednica, a da se nastavci vode u okviru jedne sjednice. Drugo, da se napravi dodatna evidencija o prisustvu na sjednicama komisija. Treće, da s time završimo ovu tačku dnevnog reda bez ikakvih zaključaka, a da u skladu sa prisustvom klubovi poslanika povedu računa – svako o svojim poslanicima i, drugo, da Kolegij, na izvjestan način, nakon što se ovo malo slegne i dođe do dobrih originalnih ideja, šta iz toga izvuči kao moguće zaključke, to ponudi na nekoj od narednih sjednica. Ja mislim da bi to bilo korektno, svaka druga rasprava će daleko odvesti.
Hvala lijepo. Stavljam prijedlog gospodina Kadića na glasanje. Ko je za? Imam ja 26 upisano kao kvorum, kao kvorum je 26 – 24. Ko je protiv? Niko. Dva glasa uzdržana. Ima li neko primjedbu na proces glasanja? Nema. Znači, od 26 prisutnih, 24 za, niko protiv, 2 uzdržana, nema primjedbi na proces glasanja. Hvala lijepo, izvolite.
Cijenjeni zastupnici, meni je jasno da je glasovanje prošlo i žao mi je što nisam uspjela prije dobiti riječ. Ovaj prijedlog je dobar i ja se slažem kompletno s njim, izuzev u jednom detalju. Rečeno je da se sjednice svedu na 10 sjednica. Činjenica je da su sjednice bile u nastavcima i da je neko bio na jednom dijelu, a na drugom nije. Dakle, treba odlučiti da li će se računati kad je bio ili kad nije. Mislim da treba ostati informacija ovako kako jeste, s tim da se navede da je bilo od 10 sjednica, ne 15 – nego deset sjednica, s tim što nije prisustvo bilo na jednoj polovini, da kažem, sjednice. Hvala lijepo.
Hvala Vam lijepo. Polemika. Ne tretira se više, jer nismo zaključili, to ćete u nekom narednom procesu, kako je predložio gospodin Kadić. Idemo dalje – četvrta tačka je 25 Davanje saglasnosti za ratifikaciju sporazuma o vazdušnom saobraćaju između Savjeta ministara Bosne i Hercegovine i Austrijske federalne vlade Molim predsjednika Komisije za ustavna i pravna pitanja i predsjednika Komisije za saobraćaj i veze da podnesu izvještaj. Dobili ste Izvještaj Komisije za ustavna i pravna pitanja. Druga Komisija, molim predsjedavajućeg, da li ima izvještaj u pisanoj formi, evo, izlazi predsjednik, izvolite.
Ja sam drugi predsjedavajući, drugi zamjenik, ja bih pojasnio samo jednu malu iznimku iz tačke dnevnog reda. Nisam se htio javljati po ovoj prethodnoj tački dnevnog reda, ali sam na prvoj tački, kod usvajanja dnevnog reda, izrazio protest što nema televizijskog direktnog prenosa. Sad mi je žao što sam to izjavio, jer sam se smijao od stida koliko smo mi neozbiljni i raspravljamo o jednoj stvari, a toliko nas ozbiljnih stvari čeka da usvojimo. Mi nemamo svog programa, a govorimo koliko smo izostali, neko je rekao, kao djeca se ovdje pravdamo. Ja vas, predsjedavajući, molim da ozbiljno vodite ove sjednice, jer ćemo doći uvijek u ovakvu situaciju da više raspravljamo o marginalnim stvarima, a da o ozbiljnim stvarima ne razgovaramo. Dakle, drago mi je što nas narod nije vidio čime se bavimo.
Hvala Vam lijepo. Vi smatrate da je neozbiljno ovo što smo raspravljali o ovome, jer iz ovoga proizilazi da je to neozbiljno vođenje, a ja Vas, gospodine, uvjeravam da je jako ozbiljno što su gospoda napustili sjednicu za vrijeme trajanja, pa smo morali prekinuti sjednicu, to je jako ozbiljan pristup i to treba da zna javnost BiH da se to dogodilo i ja Vas molim, gospodine, da je ovdje sasvim normalno da poslanici odlaze i da ne žele da kažu kud odlaze i koliko će ljudi ostati – hoćemo li moći raditi, naravno, o tim važnim pitanjima o kojima ste Vi govorili, i slažem se s Vama da imamo puno, puno važnih pitanja.
Dobro, ja ne bih vodio s Vama polemiku, jer imamo važnijih pitanja, ali Vi niste ovu tačku dobro osmislili, iznijeli ste izvještaj, odnosno, dali ste da se o njemu diskutuje, a niste usmjerili diskusiju. Dakle, to je moja primjedba, ali ne bih s Vama polemisao. Ispred Komisije za saobraćaj i promet želim vas izvijestiti da smo raspravljali o Sporazumu o vazdušnom saobraćaju između Savjeta ministara BiH i Austrijske federalne vlade i da smo ustanovili da nismo dobili originalne tekstove, da nismo dobili potpisane tekstove, parafirane tekstove i da u principu nismo znali o čemu raspravljamo. Osim toga, na osnovu teksta nepotpisanog i neparafiranog kojeg smo dobili, mogli smo ustanoviti ili pretpostaviti da engleska i prevedena verzija 26 nisu identične jer u članu 2., koliko se sjećam, u članu 1., pod tačkom c., govori se o ovlaštenim organima, u množini, za civilnu avijaciju, a mi smo na jednoj od prethodnih sjednica usvojili Zakon koji reguliše pitanje civilnog vazdužnog saobraćaja u kojem je tačno određena nadležnost međunarodnih sporazuma i da je to jedan organ u BiH. Dalje, ustanovili smo, odnosno, razgovarali smo o načinu ili metodu sporazuma i jedno od mišljenja je bilo da metod “tri determinešn” nije najpovoljnije za BiH da bi bi bio povoljniji metod “pri determinešn” i zbog toga sugeriramo Vijeću ministara BiH da u budućim sporazumima o tome vode računa. Ja sam u pauzi od stručnih službi dobio njihov odgovor i njihov prevod člana 1., tačke c. u kojoj se ovdje govori u jednini, međutim, s obzirom da poslanici nisu imali priliku i ne znam da li će moći glasati ako nisu imali priliku da vide originalne tekstove. Naš prijedlog je bio da ne možemo o ovome raspravljati dok ne dobijemo originalne tekstove i da vidimo o čemu se radi.
Hvala lijepo. Imamo prvo poslanik Spahić, pa Divković.
Dame i gospodo, Pročitao sam izvještaj Ustavne komisije i dobili smo sada obrazloženje druge komisije našeg Parlamenta. Ja tražim da se predstavnik Vijeća ministara BiH izjasni u vezi sa ovim intervencijama i da li je na osnovu ovoga što je gospodin Tarik Čaršimamović iznio moguće pristupiti glasanju, da li se prihvata ovo tumačenje koje smo dobili u pauzi od strane Sekretarijata? Koliko sam ja vidio, mi imamo informaciju da je stigao potpisani dokument, trebao bih dobiti od ovdje gospodina Tomića Nevenka koji je potpredsjednik Vijeća ministara BiH stav da bismo mogli pristupiti odlučivanju što ćemo uraditi. Inače, mislim da je šteta da ovakvi sporazumi nisu prošli na vrijeme proceduru i da nisu prošli po protokolu koji podrazumijeva da budu potpisani, da imamo engleski tekst i prijevod sravnjene i ovjerene od strane predlagača, u ovom slučaju Vijeća ministara BiH i šteta je, možemo sami sebi praviti i u ovom slučaju kao i u drugim. Zato molim da nam se da tumačenje gospodina Tomića.
Hvala lijepo. Poslanik Divković, pa poslanik gospođa Balta.
Poštovane kolege, Mene zanima, zaista, stav Vijeća ministara BiH vezano za ovaj izvještaj Komisije o ustavnim i pravnim poslovima koji smo ovdje dobili. Znači, kakav je njihov stav vezano za to, zato što samo dobili stav Vijeća ministara BiH ukupno o predloženom sporazumu, to je jedna stvar koja je, čini mi se, jako bitna za naše opredjeljivanje na kraju. Druga stvar je šta znači neprihvatanje ovog sporazuma danas, eventualno njegovo skidanje s dnevnog reda ili neizglasavanje i ja ću samo 27 podsjetiti da smo mi imali ovdje Zakon o zračnom prometu i znam da su posljedice dugog otezanja stavljanja u proceduru tog Zakona bile finansijski značajne za državu BiH. Toliko, hvala.
Gospođa Balta.
Ja bih, pošto sam član ove Komisije, i bila sam apriori protiv stava Komisije, znači, moram i ovdje da objasnim zašto. Prvo, sve ove ugovore koji su u vazdušnom prometu verifikovani, tako je bilo i sa Švajcarskom, nismo imali original za koji bi Komisija zauzela stav da bude to, i drugo, ja bih da podržim prethodnog govornika sa jednom opaskom, da vidimo samo da Vijeće ministara BiH da, pošto je na Komisiji bio prisutan Nedžad Eminagić, ispred Ministarstva BiH i on je dao upute i rekao da je to njegovo lično mišljenje i za ugovore i za uslove o prevozu i da on ima svoj lični stav, e sad, da li je ovlašteno lice Nedžad Eminagić bio ovlašten od strane Vijeća ministara BiH da prisustvuje tome, jer ja se nisam u većini stavova složila i ono što mi želimo BiH dobro, to je u redu da je dobro i da želimo, ali ne možemo želiti da jedna avio kompanija ima flotu od 120 aviona a nije u mogućnosti da ima, pa im makar treba omogućiti da se onako ponašaju u okviru njihovih mogućnosti i sasvim je za pozdraviti da avio saobraćaj, koliko god se pojavilo prevoznika, da budemo sretni da ih uopšte ima i da im pomognemo da dalje rade. Hvala.
Poslanik Špirić.
Dame i gospodo, ja želim da konstatujem da, ako nemamo efikasan i dobar rad, barem imamo vješte komisije. Vidite, ovaj izvještaj Komisije je na dobroj liniji da i ono što dobro funkcioniše i ono što budi nadu BiH pomalo stavimo pod znak sumnje. Za mene je validan prvi stav Komisije u kojem kaže: Komisija je razmotrila Sporazum o vazdužnom saobraćaju između Savjeta ministara BiH i Austrijske federalne vlade i ocijenila da postoji ustavni osnov za davanje saglasnosti za njegovu ratifikaciju. To je dovoljan stav Komisije koja cijeni ustavnost, a ne lektoriše. Vijeće ministara BiH je, pretpostavljam, imalo sve ovo u vidu kada je sklapalo i potpisalo Sporazum. I hoćemo li ponovo danas, postavlja se pitanje, da li smo na svim ostalim sporazumima imali ove originalne verzije na engleskom kao što se danas insistira ili se u nešto sumnja. Ali, ako se sumnja, mora se biti otvoreno i reći šta je problem i ko može u ime Vijeća ministara BiH dolaziti na komisije i opservirati rad komisija u ime Vijeća ministara BiH. I postavlja se stvarno pitanje da li je prisutni član govorio u ime Vijeća ministara BiH ili u svoje lično ime. I mislim da ovaj rad Komisije i Izvještaj Komisije su na liniji da se ponekad i dobra stvar upropasti. Zato sam na liniji da se podrži i ratifikuje Sporazum u interesu BiH i njenih građana. Hvala vam.
Imamo repliku, ali javio se jedan gospodin prije, pa onda Vi, pa Dokić. 28
Prvo, poslanik Špirić je nepotpuno iznio, koliko ja vidim, Izvještaj Komisije za ustavna i pravna pitanja, to će, vjerovatno, njen predsjednik reći jer i oni su dali istu primjedbu kakvu je primjedbu dala i Komisija za saobraćaj i komunikacije. Naime, radi se o ovome da poslanici trebaju da odluče da li će davati saglasnost na materijale koji nisu vjerodostojni jer su nepotpisani, neparafirani. To je esencijalno pitanje, da li ćemo tako raditi, da li ćemo tako ozbiljno raditi. Ako smo spremni da dajemo svoj glas na saglasnosti za ratifikaciju Sporazuma, a da nismo vidjeli ni ko ga je potpisao, ni ko ga je parafirao, onda ja ne znam da li ćemo tako raditi. Dakle, mi nismo rekli na Komisiji, nismo zauzeli stav da odbijamo nego da postavimo pitanje poslanicima da li su spremni na ovakav način raditi. Ako smo radili ranije, da li to znači da moramo raditi uvijek. To je jedna stvar. Ja ne bih bio glasnogovornik gospodina, ne znam ni kako se zovete, Vi ste Eminović, jeste li tako rekli, ali on je došao ovdje ispred Vijeća ministara BiH da nama pomogne, kao stručno lice, Komisija je donosila svoje zaključke na osnovu podataka koje je imala. Gospodine Špiriću, ja pretpostavljam da ste Vi bili zauzeti nečim drugim dok sam ja govorio, ovo je Izvještaj Komisije za ustavna i pravna pitanja, ja sam govorio ispred Komisije za saobraćaj i komunikacije koja, doduše, na žalost, nema u pisanom obliku svog zaključka, mislim da je to nesporazum, dakle, ja govorim u ime Komisije za saobraćaj i komunikacije. Dakle, ja ću ponoviti stav da smo mi zaključili da smo imali materijale na osnovu kojih trebamo postaviti pitanje poslanicima da li su spremni da glasaju za nešto što je nepotpisano i nevjerodostojno, a razloge da li smo imali sumnje, imali smo sumnje, upozoreni smo na to da je član 1., tačka c. napisan u množini, a pretpostavlja se da bi trebalo da piše u jednini jer Zakon o civilnom vazduhoplovstvu pretpostavlja, odnosno, reguliše da međunarodne sporazume i za njih odgovorno je odjeljenje BiH za civilna pitanja, dakle, BiH i to treba da stoji u jednini. Dakle, na poslanicima je da odluče hoće li glasati ili ne.
Poslanik Dokić.
(govori smjesta) Ne mogu a da ne primijetim da je u jezičkom smislu ovaj naziv veoma pogrešan jer na svim jezicima naroda i narodnosti Bosne i Hercegovine ovo čitajte da se radi o Sporazumu kako će se odvijati vazdušni saobraćaj između Savjeta ministara Bosne i Hercegovine i Austrijske federalne vlade. Šta znači ovaj Sporazum?
Poslanik Kadić. Molim vas da čujemo poslanike, ne može početi poslanik.
Gospodo predsjedavajući, dame i gospodo, 29 Govoriću o tri stvari vrlo precizno. Prvo, gospodin Špirić je rekao da on iz izvještaja Komsije ne vidi da je sporno parafiranje. To vrlo precizno u stavu 2., gospodine Špiriću, piše. Time ispravljam potpuno netačan navod. To je pod jedan. Pod dva. U zaključku o djelokrugu rada komisija koji je usvojio ovaj Predstavnički dom, alineja, mislim da je šesta, kaže se: da Ustavna komisija razmatra nacrte i prijedloge zakona, drugih propisa i općih akata koje donosi Dom u pogledu njihove usklađenosti sa Ustavom BiH i pravnim sistemom kao i u pogledu pravne obrade i o tome podnosi izvještaj sa mišljenjem i prijedlozima Domu. Mi smo imali neparafirani tekst sporazuma i, pravno posmatrano, ne smatramo ga validnim za odlučivanje na sjednici Zastupničkog doma. I pod tri. Gospodinu predsjedavajućem Doma jedna blaga sugestija. Kada na dnevnom redu imamo zakone, a koji nam dolaze iz Vijeća ministara BiH, onda se diskusije daju sljedećim redoslijedom, najprije nadležnim Komisijama u Predstavničkom domu, zatim, obavezno, izjašnjenje i pitanje da li Vijeće ministara BiH ima dodatnog obrazloženja u vezi s tim, a onda na diskusiju. Ovaj puta povrijeđena je ta uobičajena procedura, i šutnja Vijeća ministara BiH u vezi s ovim slučajem produžava užasno važnu raspravu o ovome i uzima nam, nepotrebno, vrijeme. Hvala.
Hvala lijepo. Ja prihvatam ovo djelimično i dao sam predsjednicima komisija riječ, a gospoda koja je potpisala to i dostavila, valjda se nisu predomislili u toku noći. Ja sam mislio da su, da bi se javili. Gospodin Tomić je javio pa gospođa Čolo.
Dame i gospodo, štovani zastupnici. Sporazum o zračenom prometu između BiH i Austrije, uz onaj koji smo prošli put usvojili između Švicarke i BiH su dva tipična sporazuma koja kažu kako ne treba raditi. Međutim, u vrijeme kada su se ova dva sporazuma donošena, prvo da podsjetim zastupnike, ovaj ovdje, 21.8. je prošle godine, ne ove godine, kada je potpisan ovaj Sporazum. Dakle, Sporazum je potpisan prije godinu dana i mjesec. U to vrijeme nije bilo mogućnosti da funkcionira odjeljenje za civilnu avijaciju koje je tada bilo u fazi da su imenovana tri generalna direktora i borilo se da sebi nađe neke prostore pa se taj dio stručnih poslova obavljao kroz Ministarstvo za civilna pitanja i komunikacije i, na žalost, to mogu otvoreno reći, doista, jednim pristupom koji je tada uvođen Vijeće ministara je odobrilo oba ova sporazuma, međutim tadašnji ministar to nije potpisao blagovremeno, potpisan je tekst sporazuma, 21.8., i to na način za koji kaže da pokazuje kako ne treba raditi jer je sačinjen samo na engleskom jeziku, koji nije službeni jezik zemalja potpisnica, što je u suprotnosti sa našim pravilima potpisivanja međunarodnih ugovora gdje trebaju biti ugovori potpisani na domaćim jezicima, a ako je potrebno, onda i na engleskom jeziku, što u ovom slučaju mislim da je i dobro da je i na engleskom, obzirom da je taj engleski jezik u toj međunarodnoj asocijaciji službenih jezika itd. 30 Međutim, nakon tog Sporazuma, evo, godinu dana nije bilo u proceduri i opet ponovo jedna greška, Kolegij Parlamenta stavlja na dnevni red dokument koji je poslao ministar, nije Vijeće ministara BiH, nije služba Vijeća ministara BiH, nego ministar. To je sljedeći propust Kolegija koji je to tako stavio na dnevni red. Međutim, činjenica je da je u tom momentu kad smo mi ovaj Sporazum potpisali, da je ovaj Sporazum bio vrata u svijet za BiH jer time su počeli svakodnevni letovi Austrian airlinesa iz Sarajeva koji su bili glavni letovi koje su koristili svi ovi međunarodni službenici koji su dolazili u BiH. Počeli su letovi iz Banja Luke i počeli su letovi iz Mostara. U dogovoru sa kolegama i na zaključku koji smo imali sa Odjelom civilne avijacije koja je preuzela i koja sada taj posao puno stručnije radi sa jednim temeljnim principom, sa utvrđenim tipskim ugovorom, sa određivanjem delegacija koje pregovaraju itd., predlažemo sljedeći zaključak. Da Parlament BiH danas, pošto je ovo procedura davanja suglasnosti na ratifikaciju koju vrši Predsjedništvo BiH, da danas Parlament da suglasnost da Predsjedništvo BiH izvrši ratifikaciju ugovora koji je sačinjen na engleskom jeziku. Drugi zaključak, da Vijeće ministara BiH sačini, da osigura, da kažemo tako, pošto ga nećemo mi sačinjavati, ali da osiguramo prijevod koji će biti verificiran od strane Vijeća ministara BiH i objavljen u Službenom glasilu BiH kao jedini validan prijevod. Jer ovdje su se danas pojavili prijevodi koji su na našim jezicima različiti, ćirilica je različita od latinice, ali jednina je još uvijek ostala i množina u oba jezika, ali u prevodima to nije isto. Prema tome, predlažemo da se da suglasnost za ratifikaciju Sporazuma na engleskom jeziku, kako je potpisan i 2. da Vijeće ministara BiH osigura objavljivanje regularnog prijevoda na sva tri jezika. Hvala lijepo.
Ja mislim da je diskusija po ovoj tačci završena. Predlažem, dakle, oba zaključka gospodina Tomića da idu u paketu na glasanje, znači, da se da saglasnost za ratifikaciju Sporazuma između Vlade Austrije i Savjeta ministara BiH o vazdušnom saobraćaju, ali na engleskom jeziku i da se to uputi Predsjedništvu BiH. I drugo, Vijeće ministara BiH da Sporazum prevede na jezike naroda Bosne i Hercegovine i to objavi u Službenom glasniku. Hoćemo li opet, da tačno, da dostavi ovdje na saglasnost, pa objavi u Službenom glasniku? Nema potrebe. Imamo sada dva prijedloga, dajte, ako ima potrebe. To su sada dva prijedloga. Gospodin Dokić.
Mislim da Vijeće ministara BiH ima svoje lektore i oni su odgovorni za prevod.
Znači, nema potrebe da dostavljaju. Dajem oba prijedloga u paketu na glasanje. Ko je za? 31 Kvorum, dakle, čini 27., glasalo je za 25. Ko je protiv? Dva su se poslanika uzdržala od glasanja. Ima li neko primjedbu na proceduru glasanja? Nema. Konstatujem da je data saglasnost za ratifikaciju…
Ja vas samo molim, ponovo ćete imati sljedeći problem, nijedna od zajedničkih institucija BiH nema svog lektora, mi smo obavezni da, osim međunarodnih ugovora koje potpisujemo na jezicima strana, potpisujemo na jezicima koji su u BiH. BiH nema zvanično nijednog lektora ni u jednoj instituciji, ni u Savjetu ministara BiH, nema ni u ministarstvima i nema ni u Parlamentu BiH. Prema tome, molim vas da razmislite o tome, jer ćete imati sličan problem ponovo.
Jedan, pa drugi.
Ja upućujem prijedlog, kao zastupnik u ovom Parlamentu, dajem sugestiju Kolegiju Predstavničkog doma da tačku 2., odnosno stav 2. zaključaka Ustavne komisije precizira i uputi u zvaničnoj formi kao način komunikacije u budućim odnosima između Parlamentarne skupštine BiH i Vijeća ministara BiH. Zahvaljujem.
Hvala. Poslanik Špirić. Molim vas da se evidentira ovo, evo, imamo, to je stav 2. ovdje sasvim jasno.
Dame i gospodo. Nakon intervencije gospodina Božanića, ja vas molim, gospodin iz Ministarskog savjeta, je li pričao u ime Ministarskog vijeća ili u lično ime? To je jako bitno. Ja prihvatam odluku koju smo izglasali da se ratifikuje Sporazum na engleskom jeziku, sve ostalo kad bude da dođe ponovo na Parlament. Nije baš nebitno je li jednina ili množina. Tu se i krije suština naših nesporazuma. I zato svoj dio glasanja, naknadno, poslije ove intervencije povlačim. Dakle, prihvatam ratifikaciju na engleskom, a ostale varijante kad dođu, da dođu ponovo na Parlament. Nije to nebitna stvar. Hvala vam.
Ja molim poslanika, Vi imate pravo, prema Poslovniku, predložiti novi zaključak za glasanje, molim formulišite ga, dajte ga službi da odmah to definišemo, da odmah to riješimo. Jer novi zaključak na glasanje da vidimo šta je. Izvolite. Poslanik Jahić. Molim vas, može li tiše?
Molim vas lijepo. Ovo što neko predlaže, uključujući poslanika Špirića, mislim da nema nikakvog smisla, zaista. Svako ko ima iole veze sa jezicima i prevođenjem zna da je to egzaktna stvar oko kojih nema, tako reći, svojih subjektivnih, političkih pristupa, mišljenja, nekakvih političkih tema, ali terminologija u određenom jeziku, pogotovo ove vrste i ove naravi, mislim da nema opće, takoreći, potrebe da dolazi bilo kakav vid kasnije verifikacije na Skupštini, pogotovo od ljudi koji, jednostavno, nisu upućeni, odnosno upoznati ni sa terminologijom ni sa jezikom koji se prevodi, ima ljudi meritornih i ne vidim nikakvog razloga da se ova stvar ne završi na razini Vijeća ministara BiH kako je to predloženo od dopredsjedavajućeg, ja, apsolutno, podržavam zaključak koji je usvojen.
Hvala. Izvolite, replika
Nakon silne rasprave, problem se vratio na početak, gospodo, vašeg prijedloga, pročitajte izvještaj Komisije za ustavnopravna pitanja, ona upozorava na to i traži da se Skupština izjasni, ja sam mislio i jednostavno nisam upoznat da li je bilo prevoda i kakav je prevod bio, ali ja sam jednostavno formulisao prijedlog da ratifikujemo sporazum na engleskom, kada bude prevod obezbijeđen da se vrati ponovo u Skupštinu, to je bio vaš prijedlog. Zašto i nemojte, molim vas, prijedlog gospodina Tomića je jednako ravnopravan mom prijedlogu. Nakon intervencije gospodina Božanića, imam takav prijedlog, jer niko od ministara ne misli isto. Hvala vam.
Izvolite, Branko, je li replika, nije nego diskusija, onda je prije gospodin Neimarlija. Trebao si reći šta je u pitanju.
Predsjedništvo, kolege poslanici, mene je malo obeshrabrila, da budem iskren, ova naknadna intervencija gospodina Božanića, nakon vrlo preciznih informacija koje smo dobili od gospodina Tomića, gdje smo saznali da je, faktički, ugovor potpisan prije godinu dana i da se radi o ratifikaciji engleskog teksta koji je u to doba jedino bio moguć. Zašto me je obeshrabrila? Zato što ovo nije ni pjesnički ni metafizički tekst, nego tehnički tekst pravne naravi i u pitanju je njegov tehnički prijevod. Prije je to mogao svaki servis za prevođenje u Sarajevu koje Vijeće ministara BiH može iznajmiti, ako nema svoje prevodioce, neka ga prevede na srpski, na bosanski, na hrvatski, valjano, opet, kako “valjano” prevodi na druga dva jezika. Ovo je obeshrabrujuće iz jednostavnog razloga što se bavimo mogućnostima komplikacija oko jednog tehničkog teksta, teksta tehničke naravi. Jednina i množina ne može biti jednina u srpskom, a množina u bosanskom i obratno. Jednina i množina je u engleskom, i množina i u nekom od ovih jezika. Ako ga je Vijeće ministara BiH odobrilo, onda oni znaju jer oni su akteri potpisivanja engleskog prijevoda, u tom smislu mislim. Onaj ko ga je potpisivao zna tekst. 33
Hvala. Je li replika?
Molim vas, moramo da se izjasnimo, znači, došla sam u dilemu uopšte sada kada diskutujemo, jesmo li glasali za prijedlog, odnosno po informaciji gospodina Nevena Tomića, ili po papiru koji smo mi dobili za Skupštinu? Ja vas pitam, da li je to papir koji smo dobili ispred Vijeća ministara BiH jer ja Vijeće ministara BiH ne dijelim na ministra ovog ili onog, i za mene je Vijeće ministara BiH, i svi ministri u tom Vijeću, da li glasamo po ovom papiru po kojem nismo glasali, glasali smo za ono što je rako gospodin Tomić, sada pitam njega je li to Vaš stav, kaže jeste, ako je to Vijeće ministara BiH, da li je to papir koji smo imali, po kojem smo mi raspravljali na Komisiji, i raspravljamo sada? Ja sam tvrdila, gospodo, isto to što vi sada tvrdite, i na Komisiji sam tvrdila da Vijeće ministara BiH, da uopšte nije bitno da ulazimo u ove zaključke. Ima još nešto, nije u aviosaobraćaju prevod kakav mislimo da jeste i složićemo se da je do sada Direkcija o vazdušnom saobraćaju imala velikih komplikacija da se dođe do jedinstvenog, do čega je došlo. Ako već o tome pričamo, ja bih zamolila, ako se izjasnimo da smo po ovome glasali, da smo protiv ovoga, ako ne valja, ako glasamo za ovo što je gospodin Neven Tomić, onda da je to gospodina Nevena Tomića i da mi to prihvatamo, i treće, da, ako već treba, da polemišemo da li je decidno iz teksta, onda ćemo da pozovemo, ne jednog čovjeka iz Ministarstva za vazdušni saobraćaj Federacije BiH, nego ćemo da pozovemo njihovu direkciju kompletno za civilno vazduhoplovstvo. Hvala lijepo.
Definišite svoj prijedlog kod Sekretarijata. Molim vas da poštujemo red.
Krvavo sam se izborio da dođem u ovu poziciju. Ja bih vas molio da, mnogi smo očekivali da je ovo stvar forme, ali mislim da smo ga previše i nepotrebno iskomplikovali, i prije nego što dam svoj komentar o ovome, ja bih zamolio predsjedništvo da vode računa o tome ako sam se javio za diskusiji prije nekoga što se javio za repliku, neka mu daju pravo za diskusiju, jer, inače, ćemo se toga igrati, da se javljam za repliku i, kao i drugi, govoriti sasvim nešto drugo što nema veze, dakle, da se taj redoslijed poštuje, nadam se da ćete se složiti, o ovom Zakonu konkretno. Svaki poslanik ima pravo da iznosi svoje prijedloge, ali ja ću obrazložiti zašto smatram da je ono što smo izglasali kvalitetnije od onoga što se predlaže. Naime, mi smo ratifikovali sporazum na engleskom jeziku, onaj prevod koji će biti objavljen u Službenom glasniku na jezicima naroda Bosne i Hercegovine, veća je garancija da će biti korektan nego već da ide na Skupštinu nego da ide kroz Skupštinu. Zašto? Ako prođe kroz Skupštinu, moramo biti iskreni jedni prema drugima, mi ne čitamo sve detaljno, mnoge stvari pogrešno,”tendenciozno pogrešne” kažemo ako bude neko htio tendenciozno pogrešno da prevede, proći ćemo i 34 kada to ratifikujemo ne možemo mijenjati. Ratifikovan Sporazum na engleskom jeziku pruža nam mogućnost da stavimo primjedbu na svaki prevod i da tražimo korekciju, jer imamo, i u tom smislu ja sada tražim korekciju na bukvalni prevod naslova ovog Sporazuma, jer bukvalno, kada se prevede sa engleskog, to je ovako - kad gledate značenje na našim jezicima, evo, ja ću vam pažljivo pročitati - Sporazum o vazdušnom saobraćaju između Savjeta ministara Bosne i Hercegovine i Austrijske federalne vlade. Vazdušni saobraćaj će se izvoditi … ,dakle, Sporazum sklopljen između ovih vlada o vazdušnom saobraćaju, da to bude u prevodu zvanični naslov, da ne bih ja ponovo bio u situaciji da intervenišem kao lektor inženjer. Hvala.
Hvala lijepo. Ja sam dužan, skratiću ove muke, i samo da vam kažem put objavljivanja. Savjet ministara BiH je dužan, kada izvrši prevod, dostaviti tekst zakona ovdje u Skupštinu gdje će lektori obaviti posao na sva tri jezika i tek onda ide na objavljivanje. Ja mislim da je svaka daljnja diskusija, a ovo je put koji ide prema nama, onda mi možemo samo utvrditi, ako ima spora za ovaj put , onda idemo to zaključkom regulisati, ako ima spora za ovaj put. Tu nije sporno. Dobićete riječ, ja sam samo mislio i mislim da je ovaj spor ovdje prevaziđen, gospodo poslanici. Ako Savjet ministara BiH dostavlja nama, a lektori na tri jezika prevedu kako odgovara prilikama jezika na koji je to prevedeno, mislim da tu nema spora. Ako ima, izvolite, gospodine Brankoviću, replika.
Mi ne dajemo saglasnost na prevod Sporazuma, nego na potpisani Sporazum, da ga može ratifikovati Predsjedništvo Bosne i Hercegovine, dakle, i na jezicima naroda Bosne i Hercegovine, treba da bude potpisan pa da bude na njega ovdje data saglasnost, a ne da dajemo saglanost na prevod engleske verzije koja je prevedena. To je jasno rekao gospodin Tomić, kada se potpisuje sporazum, onda se potpisuje na jezicima strana potpisnika sporazuma, dakle, mi smo trebali dati saglasnost na paket sporazuma koji su potpisani na engleskom jeziku, i koji je potpisan na jezicima naroda Bosne i Hercegovine, to je ispravan put davanja saglanosti na ovaj Sporazum.
Ja se sa Vama slažem, ali uvaženi gospodine poslaniče, mi smo dali saglanost za ratifikaciju samo na engleskom jeziku i ništa izvan toga. Za nas je ratifikacija valjana samo za engleski jezik i ta se sprovodi. Izvolite, intervencija gospodin Tomić.
Jedno je nepobitno, da se može ratificirati sve ono što je potpisano, pošto je potpisan tekst na engleskom, Parlament može samo ratificirati taj tekst, međutim, za operativu, i već sam pomenuo da su ova dva sporazuma napravljena kako su napravljena, ali šta sve skupa znači u vremenu kada su 35 napravljena i da je stajalište naše da ih se treba raificirati manjkavošću, što nisu potpisana istovremeno i na jezicima koji se koriste u Bosni i Hercegovini. Mi možemo danas, samo da ovo prevaziđemo, ovo je zadnji ovakav, idući koji budete dobijali, svi će biti na svim jezicima domaćim potpisani i oni se ratificiraju, ne njemačke, francuske i druge verzije, dakle, ovdje ratificiramo verziju koja je potpisana, ona je na engleskom jeziku, pošto to treba ići u operativu, u provođenje, osiguravamo, da kažemo, kvalitetan prevod sporazuma koji će biti ratificiran od strane Predsjedništva, u nekoj našoj suglasnosti. E sada tu verziju prevoda, u pravu je gospodin Banjac, kaže, kada idu materijali na objavljivanje iz institucija koje šalju na objavljivanje, a Službeno glasilo ima svoju lektorsku službu koje lektorira i na jezike. Zbog ovoga, međutim u ovom momentu nemamo taj prevod, i zato je predlog bio zaključka da osigura taj prevod, pošalje ga prema Službenom glasniku koji će lektorisati na tri jezika i objaviti i preuzeti na sebe odgovornost, to što je lektorisano da je lektorisano prema jezicima, a Vijeće ministara BiH preuzima odgovornost da ono što je prevedeno na engleskoj verziji teksta ugovora. Hvala lijepo.
Hvala lijepo. Poslanik Čolo, pa Spahić i Lozančić. Molim vas da usmjerite Vašu diskusiju na problem koji je prisutan.
Molim vas, ja ne bih željela da ovdje odugovlačimo raspravu nego da ukažem na neke stvari koje su nas dovele do ovoga da ovoliko raspravljamo o jednoj tački dnevnog reda. Mislim da je neozbiljno i od predsjedništva Skupštine i od onoga ko je uputio ovakav Sporazum da nam dostavi ovakav akt koji nije pripremljen. U propratnom dopisu stoji da Ministarstvo civilnih poslova i komunikacija dostavi ovakav akt, ako je Sporazum zaključilo Vijeće ministara BiH, onda mislim da je ono trebalo da nam uputi ovaj Sporazum i ukoliko je Sporazum zaključen između Vijeća ministara BiH i Austrijske federalne vlade, onda treba da to ne stoji u sporazumu nego da ovo što je gospodin Dokić rekao da to ne bude Sporazum o vazdušnom saobraćaju između ova dva izvršna organa dvije zemlje, nego sporazum o vazdušnom saobraćaju između Bosne i Hercegovine i Austrije. Isto tako, Vijeće ministara BiH koje je danas uputilo, ne Vijeće ministara BiH, nego Ministarstvo civilnih poslova i komunikacija, u potpisu, ministar Marko Ašanin, u svom dopisu kaže da je Vijeće ministara BiH potpisalo ovaj Sporazum, ja mislim da je bilo pravilno da nam napišu kada je Vijeće ministara BiH Sporazum potpisalo, jer je to neophodno da znamo, prvi put čujem da je Sporazum potpisan prije godinu dana, i da mi tek danas dajemo ratifikaciju na taj Sporazum. Kratko ću, samo ispred Komisije za ustavna i pravna pitanja želim da istaknem da smo mi danas razmatrali ovaj Sporazum i da nismo imali nikakvu informaciju od strane onoga ko nam je uputio Sporazum na raspravu. Niko od predlagača ovog Sporazuma, od onoga ko je zaključio ovaj Sporazum nije prisustvovao sjednici Komisije za ustavna i pravna pitanja i ne bih se složila sa mišljenjem predsjednika ove Komisije da je Komisija dužna da razmatra 36 samo ustavni osnov. Ne, ona je dužna da razmatra da li je cijeli sporazum i bilo šta što se razmatra na ovoj Skupštini u skladu sa ustavom i pravnim sistemom ove zemlje. Zakon o Vijeću ministara BiH, vidjeli ste, i donošenje samog Zakona ima ustavni osnov, ali sadržaj Zakona može biti neustavan i to je u nadležnosti Ustavne komisije. Molim vas, malo više ozbiljnosti prilikom predlaganja materijala za Skupštinu jer stvarno nije uobičajeno da u parlamentarnoj proceduri neko od radnih tijela rasprava o materijalu, a da nema predlagača tog materijala da prisustvuje sjednici Komisije. Je li onda imate samo jednog čovjeka?
Izvolite, poslanik Spahić.
Dame i gospodo, predsjedavajući, Mi smo se dogovorili, na prijedlog jednog poslanika prije nekoliko sjednica, da ćemo voditi raspravu o jeziku i jezičkoj politici u Bosni i Hercegovini, čak je bilo predloženo da se usvoji zakon o jeziku. S druge strane, dogovorili smo da ćemo usvojiti protokol i proceduru rada Parlamenta BiH i Vijeća ministara BiH, na ovom primjeru se vidi da je gospodin Tomić Neven, dopredsjednik Vijeća ministara BiH, pokazao, objelodanio, da između Vijeća ministara BiH i Parlamenta Bosne i Hercegovine putuje jedan dokument više od godinu dana, i to u dva saziva ovog parlamenta, koliko znam, osmog mjeseca 1998. godine važio je saziv kojem mi nismo pripadali, možda neki jesu, ali većina ovdje ovih poslanika nije bila u tom sazivu, začuđujuće je da svoj rad taj Parlament nije završio i da mi informaciju šta se događa u Vijeću ministara BiH. Začuđujuće je da godinu dana od tada, evo, skoro je godina dana našeg mandata, od izbora 14. septembra, a danas je, 13. i 14. su bili izbori, tačno godinu dana od našeg izbora putuje ovaj papir iz Vijeća ministara BiH nepripremljen do kraja za odlučivanje, ali, takođe, je zaprepašćujuće da smo mi donijeli odluku, glasali, od 27 prisutnih, 25 uz sugestije koje smo dobili od gospodina Nevena Tomića i prijedloge, izglasali ih i da smo tek nakon toga što smo izglasali taj dokument otvorili debatu na način koji pokazuje, zapravo, da mi moramo donijeti odluku, ako smo tražili izjašnjenje Vijeća ministara BiH, ako smo dobili, ako smo taj prijedlog stavili na glasanje i ako smo izglasali, pozitivno ili negativno, onda treba imati samopoštovanja toliko da nastavimo rad po tački 5. Predlažemo da ovaj posao zaključimo onako kako smo izglasali, a sve primjedbe na različite tokove odnosa između Vijeća ministara BiH, radnih grupa i komisija Parlamenta BiH, da obavežemo Kolegij da ubuduće osigura kao normalnu proceduru i nisam ja bez razloga predlagao, tek vidim sada koliko je to bilo vrijedno, imamo ministarstvo o rekonstrukciji, koje će se baviti samo odnosom Vijeća ministara BiH i Parlamenta BiH, kako bi, zaista, ubrzali tu proceduru, barem je skratili sa godine dana na jedan mjesec. Hvala.
Ja vas molim, obzirom da ove diskusije ne idu u pravcu ove tačke dnevnog reda, samo da nije bio u pitanju gospodin Spahić, ja bih prekinuo, ali više neću to da uradim, jer, jednostavno, ja ću biti prinuđen ukoliko, a ne znam o čemu biste Vi sada diskutovali. Izvolite, ali da mi jednom ovo privedemo kraju. Izvolite, poslaniče.
Gospodin predsjedavajući, gospodo zastupnici, Ja sam se javio samo da skrenem pozornost gospodinu predsjedavajućem da ubuduće prati i pita kada je zaključena rasprava, kada se pristupi glasovanju, točka je završena. Isto tako, ako je iz Vijeća ministara BiH ili je gospodin Neven Tomić nastupao kao zastupnik, ili ispred Vijeća ministara BiH, neka nam kaže da li je to usuglašeno u okviru Vijeća ministara BiH, jer istup gospodina iz Ministarstva vanjskih poslova, zamjenika ministra, gospodina Božanića, on je nas vratio ponovo u raspravu, obzirom da se treba usuglasiti, da li istupaju lično u svoje ime, a ako je bilo zaključaka, da se o zaključcima glasuje. Mi smo ponovo počeli gubiti vrijeme i ponovo se iscrpljivati u raspravi, a prihvatili smo prijedlog, znači, prihvatili smo ovaj Sporazum koji je potpisalo Vijeće ministara BiH uz ovaj dodatak koji je iznio dopredsjedavajući Vijeća ministara BiH, koliko sam ja shvatio i, zaista, trebao je samo reći da ono nema usuglašen stav i da je izdvojeno mišljenje svakog od zamjenika i od ministara koji je ovdje nazočan. Mi to možemo sve vratiti na početak i raspravljati da se ubuduće o ovome vodi računa.
Hvala lijepo. Ja bih sada trebao da se pozovem na Poslovnik, evo, ode to dalje i ja vas molim, nije sporno, i želim vas obavijestiti da smo mi zaključili, glasali o prijedlozima gospodina Tomića koje je dao, i dali smo saglasnost za ratifikaciju na engleskom jeziku i da se to zna, da smo obavezali Vijeće ministara BiH da osigura prevod na jezike naroda u Bosni i Hercegovini i da se to redovno, po proceduri, objavi u Službenom glasniku. To je i zaključeno i tu nema... Dodatno nešto, ima pravo, poslanik Špirić je tražio, on na to ima poslovničko pravo i ja imam Poslovnik pred sobom i ne mogu nikome da osporim poslaničko pravo da traži i da se prihvata. Ja molim da se izostavi iz tog prijedloga i da dva puta ne bismo glasali po istoj stvari. Nego, ako već o nečem treba da glasamo, onda to, evo, ja ovdje čitam što je poslanik napisao, nakon prevoda i lektoriranja tekstova Sporazuma o vazdušnom soabraćaju između Savjeta ministara Bosne i Hercegovine i Federalne Vlade Austrije na jezike naroda u Bosni i Hercegovini, Sporazum dostaviti na ponovno izjašnjavanje Parlamentu, Predstavničkom domu. Jeste li to mislili, poslaniče? Ja samo hoću ovo da završim, ovo što piše, i molim vas da mi dozvolite da ja ovo kažem, ili ću ja od sada tražiti od vas riječ. Mogu li ja ovo dovesti do kraja? Hvala lijepo. 38 Gospodo, ja mogu staviti na glasanje nešto što će biti potpisano, ovo neće biti potpisano, poslaniče Špiriću, ne znam o čemu se onda izjašnjavati. To će biti potpisano, to je nešto drugo.
Ne potpisano, nego verifikovano. Prijedlog na jezicima mora Ministarsko vijeće BiH verifikovati, a ne potpisati.
Pazite, pa, onda, molim vas, formulišite predlog. Da ih dobijemo, to je redovna procedura, to nije sporno. Izvoli. Član Sekretarijata, uz moje odobrenje i pojašnjenje ću dati. Molim vas, pa, ima čovjek pravo dati objašnjenje, ako je to dozvoljeno.
Evo, ovako. Samo da vam kažem. Sve što je za objavljivanje, ide, dostavlja se nadležnoj službi Doma naroda. U toj službi Doma naroda se vrši, da kažem, upoređivanje na sva tri jezika tekst i tek onda može ići na objavljivanje. Zato rade stručni ljudi koji imaju kvalifikacije za to. I nijedan dokument, bez te službe ne može ići na objavljivanje.
Dobili ste Vi, ali kad si već krenuo.
Jednostavno, da se razumijemo da kraja. Prevodi na jezicima naroda Bosne i Hercegovine, dakle, da se obezbijedi prevod, moraju biti verifikovani od Vijeća ministara BiH. Jesam li u pravu? Mislim, jednostavno, možda nisam u pravu. Znači moraju biti verifikovani. Ja vas molim, mi kažemo, mora postojati, ide procedura za objavljivanje. Postoji li mogućnost da se Vijeće ministara BiH, postoji li mogućnost da se ne dogovori oko prevoda, jer smatramo li ugovor verifikovanim na engleskom, onda sve ovo dalje uzalud, znači, verifikovali smo na engleskom. Svaki drugi zaključak van toga je suvišan. Pa svaki drugi, ja sam i predlagao na početku da verifikujemo ovaj Sporazum onakav kakav jeste u interesu Bosne i Hercegovine. Ali je predlog iz Komisiije zakomplikovao stvar, jer se tražilo ovo što se traži. Ali, ja vas, svi drugi zaključci se stavljaju Ad acta. Znači prevod na engleskom je verifikovan i sva druga rasprava je suvišna.
Poslanik Dokić, replika.
Molim vas, prije petnaestak godina sam pročitao jednu misao koju je izrekao poznati engleski pisac Bernard Shaw, koji je rekao: “Najveća stvar koja razdvaja Amerikance i Engleze je njihov zajednički jezik.” Moram da priznam da tu misao tada nisam shvatio, ali sada je u potpunosti shvatam. Hvala lijepo. Ja moram konstatovati, nemam jasan predlog poslanika Špirića i nemam jasan predlog za glasanje poslanika gospođe Balte i ne mogu ih staviti na glasanje. Prelazimo na 5. tačku dnevnog reda: a) Informacija o daljem radu na pripremi Programa rada, Samo informacija, molim vas, vi ovo primate kao informaciju. Ništa više. Kolegijum se usaglasio da vam da sljedeću informaciju Kolegijum Predstavničkog doma Parlamentarne skupštine BiH je održao zajednički sastanak sa kopredjsjedavajućim i potpredsjedavajućim Savjeta ministara BiH, 16.9.1999. godine. Dogovoreno je da se sačeka usaglašavanje Programa rada Savjeta ministara BiH najkasnije do kraja ovog mjeseca. Po usaglašavanju Programa Savjeta ministara BiH sa OHR-om, Program će u naznačenom roku biti dostavljen Predstavničkom domu Parlamentarne skupštine Bosne i Hercegovine. Tada će se pripremiti izrada Nacrta programa rada Predstavničkog doma Parlamentarne skupštine Bosne i Hercegovine, a pri toj izradi uzeće se u obzir Program rada Savjeta ministara BiH, dosadašnji predlozi Programa rada Kolegijuma, poslaničkih klubova i poslanika. Postoji ideja da se Program rada Predstavničkog doma Parlamentarne skupštine Bosne i Hercegovine radi za cijeli mandatni period o čemu će se naknadno dogovoriti. Informacija zaključena. Molim vas da primite samo kao informaciju. Dalje, dobili smo od Ustavnog suda BiH Odluku kojom nam se nalaže, a vi ste je dobili u materijalu danas.
Hvala lijepo. Zahtijevate li, poslaniče, da se o tome izjasnimo? Hvala. Ima pravo u toku, ima, ima, apsolutno da.
Gospodine predsjedavajući, Meni stvarno postaje neprijatno koliko moram puta intervenisati na ovo Vaše vođenje sjednice. Vi ste rekli da će ovo biti samo intervencija, informacija i posle toga ste dali da se otvori diskusija. Ja bih kolegu Dokića podsjetio da je on svojim glasom protiv pomogao da mi danas ne usvojimo Program rada. I svojom diskusijom vraća nas ponovo da otvaramo diskusiju koju smo imali na prošloj sjednici. Dajte, molim vas, onda ćemo mi, mi radimo već ovdje jedno četiri, pet sati, umorni i ovakvu ozbiljnu temu vraćate nazad. Nemojte, molim vas.
Hvala lijepo gospodinu poslaniku. Ja moram da kažem ovog momenta da prihvatam da predsjedavajući i članovi Kolegija moraju biti tolerantni na frustracije i ja sam svjestan toga da moram biti tolerantan na frustracije, ali, takođe, gospodine poslaniče, ja Vas lijepo molim, i Vas i sve druge, da čitate Poslovnik, a tačka 4., član 6., glasi: “Tokom sjednice svaki član može predložiti dodatne tačke dnevnog reda i zahtijevati da se o predlozima glasa”. Nemojte me sprečavati da vodim sjednicu i nemojte me sprečavati, nemojte me, molim vas, ometati vođenjem sjednice. Oprostite, nemojte to raditi, ovo je već drugi put, ja sam smatrao da neću morati intervenisati, a sad moram. Dakle, Vi imate, Vaše je pravo hoćete li prihvatiti, nećete, ali ne mislim da ovdje treba da razvijamo takvu atmosferu da ćemo jedni drugima zamjerati zato što predlažemo. Ja ne bih volio da to radimo. Dakle, gospodin poslanik Dokić predlaže da se iz Programa ili onog dijela Programa koji je usaglašen prihvate tačke b), c), d), e) i f), znači, sve izuzev tačke a), koja je zakonska regulativa, a da se dodaju novi stavovi i da se kaže da će Predstavnički dom Parlamentarne skupštine BiH raspravljati o svim zakonima koji su uslov za prijem Bosne i Hercegovine u Vijeće Evrope i 41 svim zakonima i drugim aktima iz Madridske deklaracije koji su u nadležnosti Predstavničkog doma Parlamentarne skupštine Bosne i Hercegovine. Da li sam dobro interpretirao Vaš prijedlog? Puna rečenica, odlično. Molim vas stavljam prijedlog poslanika Dokića na glasanje, molim kvorum, koliki je. 25, molim vas, je li još uvijek 25? Jeste. Ko je za predlog poslanika Dokića? 9 za. Molim vas, obzirom na broj prisutnih u dvorani nema potrebe voditi glasanje do kraja, smatram da predlog, konstatujem ustvari, da predlog nije dobio potrebnu većinu. Prelazim na drugu informaciju pod b). Molim vas, samo informacija. Odluka Ustavnog suda. Utvrđuje se da član 3., 5., 6., 7., 9., 10., 11., 12. 13., 15., 19., 20., 21. tačka 3., član … itd. imate tekst nije usaglašen, mi smo obavezni da usaglasimo u roku od tri mjeseca i objavimo u “Službenom glasniku”, dakle, usaglašen zakon sa Ustavom. Daje vam se na znanje, ovdje nema, hoćemo ili nećemo, to moramo, informacija toliko, smatram da nema potrebe komentarisati, samo treba ispoštovati. I obaviješteni ste, dakle, jer je bilo pitanje, cilj je, bilo je pitanje prije da li je stiglo, jeste stiglo, obaviješteni smo zvanično. Molim vas, još jednom. Lagumdžija. Doktore Lagumdžija, je li u vezi informacije?
Gospodine predsjedavajući, dame i gospodo, cijenjena gospodo iz Vijeća ministara BiH, Dobro je da smo stavili ovu informaciju na dnevni red, međutim, gospodine predsjedavajući, mi smo, ako ste mislili da samo ovu informaciju stavite na dnevni red, tako da nam kažete, evo, dobili ste materijal, onda, zaista, nije ni trebalo da se stavlja, nego ste nas mogli samo obavijestiti, bez tačke dnevnog reda da je ova informacija nama dostavljena. Ja sam očekivao, gospodine predsjedavajući, da će neko iz Kolegija, pretpostavljam, da nam odgovori na pitanja neka koja proizilaze iz ovoga, a očekivao sam da će gospoda iz Vijeća ministara BiH da nam sad kažu u kojoj fazi je izrada odgovarajućih dokumenata kojima se Odluka Ustavnog suda BiH treba sprovesti. Sasvim prirodno. Mi svi znamo da je po Ustavu Bosne i Hercegovine, odluka suda konačna. Mi znamo da mi nemamo šta sad raspravljati o tome treba li ovo ili ne treba, nego da, ustvari, treba neko sad da izvijesti Parlament šta će da uradi i da li ima dovoljno, da li mu nešto treba od ovog Parlamenta, da li ima političkih problema da se ovo sad realizira, a ne da nas dovedete u situaciju da za tri mjeseca konstatujemo da smo ušli u neustavnu poziciju koja je već sada tu. Takođe, gospodine predsjedavajući, ponukan sam time što je evidentno iz ovog obrazloženja da se odluke Ustavnog suda, inače, i dopisi Ustavnog suda ne poštuju na način na koji je to uobičajeno i savremenom svijetu. Samo ću vam skretnuti pažnju. Možete da primijetite, gospodine predsjedavajući, da je Ustavni sud još 10. marta ove godine, to možete da vidite u predzadnjem pasusu na članu 2. ove informacije, Parlamentarnu 42 skupštinu BiH i Vijeće ministara BiH obavezalo da u roku od 30 dana dostave odgovore na odgovarajući zahtjev. Pazite, Ustavni sud je 10. marta tražio od Vijeća ministara BiH da mu kaže nešto, Vijeće ministara BiH 12. maja daje odgovor na to i dalje prolongira stvar. Već možete da vidite da je uobičajena praksa da se na dopise Ustavnog suda BiH, iz ovog ovdje obrazloženja se vidi da Vijeće ministara BiH nije poštovalo dopis Ustavog suda BiH. Iz ovoga se, takođe, vidi, gospodine Banjac, da je Kolegij djelovao potpuno nesinhronizovano po ovom pitanju. Iz ovoga se vidi da je gospodin Genjac Ustavnom sudu BiH, mimo Vas, obavijestio Ustavni sud i rekao, ne treba nam vaš dopis, nego taj dopis nam pošaljite malo kasnije. I ovdje se vrlo jasno vidi da je gospodin Genjac u funkciji predsjedavajućeg zatražio od Ustavnog suda BiH da, kako ovdje stoji, s obzirom na zastoj u radu Parlamentarne skupštine BiH, se prolongira rok na zahtjev koji ste Vi uputili ka dopredsjedavajućem. Pazite, da razjasnimo jednu stvar. Uopšte nije sporno da mi nemamo šta raspravljati o Odluci Ustavog suda, nju, dakle, treba sprovesti, treba sada, povodom ovoga, mi, kao Parlament, da vidimo da li će se pojaviti neki problemi, da ne bismo došli u poziciju za tri mejseca da imamo potpuno neustavnu situaciju u kojoj, praktično, dovodimo zemlju, ne više u pitanje na prag Vijeća Evrope, nego dovodimo zemlju u jednu situaciju koja vodi ka totalnom raspadu institucija Bosne i Hercegovine i kompletne konstrukcije definirane u Dejtonskom sporazumu. Imajte u vidu da sprovođenje Odluke Ustavnog suda dovodi u pitanje kompletan Dejtonski sporazum, kompletnu ustavnu strukturu na kojoj počiva ovo. Dakle, molim vas, ja sam ponukan činjnicom da je dosadašnji rad na ovu temu, ipak, pokazao da se Ustavni sud ne shvata ozbiljno, način na koji bi se trebao shvatiti. I molim Vas, gospodine predsjedavajući, ja bih volio, ako Vijeće ministara BiH nije spremno da nam danas nešto više kaže na ovu temu, da se obaveže Vijeće ministara BiH da će nam već na idućoj sjednici, u sklopu tačke koju smo već govorili, da onda, makar po ovom današnjem, evo, po ovoj informaciji, mi zaključak donesemo da se Vijeće ministara BiH obaveže da na sljedećoj sjednici povodom onog programa koji smo usvojili, da će nam dati izvještaj, da nam da poseban osvrt, da nam kaže kako misli i ima li nekih problema na provođenju ovoga što je Ustavni sud BiH dao. Dakle, ja bih molio da povodom ovoga mi donesemo neki aktivni zaključak koji obavezuje Vijeće ministara BiH, tim više da ne budemo djeca. Ovdje u četvrtoj strani, u trećem pasusu odozgo, drugom pasusu iz člana 4. najdoslovnije stoji: da je Ustav na jasan način uspostavio klasičnu funkciju mandatara koji imenuje ministre, sukladno članu 5./4. Ustava. Pazite, ovo što ovdje piše, što je odluka Ustavnog suda BiH, ovo nije pitanje jesu li jedan ili dvojica i da li je gospodin Tomić sam, protuustavno, neustavno kao dopredsjedavajući. Ovo stavlja potpuno pred novo svjetlo na ulogu Vijeća ministara BiH i Zakon o Vijeću ministara BiH i političke odnose koji vladaju ovdje. Ne radi se o tome da neko treba sada da kaže ja sam sedam dana, evo, tri mjeseca, evo, sedam ili osam mjeseci, nego se radi o tome da Ustavni sud BiH jasno rekao da imamo klasičnu funkciju mandatara s kojom, izgleda, nismo spremni da se suočimo u realnosti, a Ustavni sud BiH, jeste, dakle, to su ozbiljne stvari. Ja predlažem, da ne bismo došli u poziciju da pred Božić, Novu godinu, jednu, drugu, treću dolazimo u situaciju da konstatujemo da smo doveli zemlju u ustavni bezizlaz. Podvlačim, pažnja svim kolegama iz oba entiteta, pošto, mislim, i svim konstitutivnim naroda i svim političkim 43 strankama da nesprovođenje odluke Ustavnog suda BiH dovodi u pitanje kompletan ustavni aražman na kojem počiva ova zemlja. I toga treba biti svjestan danas, a ne za tri mjeseca da se, onda, ovdje prozivamo i da ne znam ni ja u šta dolazimo. Kolega Banjac, ja Vas molim da radni zaključak, ukoliko, da prevaziđemo probleme, da usvojimo jedan radni zaključak povodom ovoga, da se Vijeće ministara BiH obaveže za iduću sjednicu, ukoliko je gospodin Tomić sad spreman, da izađe sa jednom ozbiljnom, ne mislim, kolega Tomiću, ja vjerujem da ste Vi u stanju uvijek da izađete za ovu govornicu i da kažete suvišne riječi koje će otvoriti mogućnost da se dalje razgovara, isto tako da se zaustavi razgovor, ali, ako Vi smatrate da imate dovoljno pripremljeno elaboriranje ovoga, onda, predlažem da po ovoj tački dnevnog reda malo duže ostanemo, ali, ukoliko ne postoji spremnost, da se ne igramo ovdje male djece, da, ipak, onda pripremite nam za sljedeću sjednicu jedno ozbiljno elaboriranje, šta Vi sad mislite dalje, ako treba i Predsjedništvo BiH da dođe da nam kaže šta oni dalje misle sa ovim. Hvala Vam lijepo.
Hvala Vam lijepo, gospodine poslaniče. Samo da Vam kažem, hvala Vam, prije svega, što ste pokrenuli neka pitanja o kojima sam ja mislio da nemam potrebe danas govoriti, jer bi mogla da otvore neke druge dileme koje stvarno jesu prisutne. Prvo da vam kažem, Odluka Ustavnog suda BiH je konačna i obavezujuća i tu nema spora. Prema tome, podrazumijeva se obaveza da u roku od tri mjeseca Vijeće ministara BiH ne da treba, nego mora da napravi predlog izmjena i dopuna Zakona o Savjetu ministara BiH usaglašenog sa Ustavom Bosne i Hercegovine. To stoji u odluci koja je dostavljena i službeno objavljena, dostavljena i Skupštini BiH i Savjetu ministara BiH i objavljena u Službenom glasniku. Prema tome, potenciranje da neko nešto uradi što mu je već stavljeno u obavezu, mislim da je suvišno. Ali Vi ste otvorili jedno drugo pitanje koje je vrlo važno. Tačno je da je gospodin Genjac bez moga znanja, kao člana Kolegija, uradio ovo što je uradio. To je tačno. Ja nisam mislio to govoriti, ali je to tačno. Ali je isto tako tačno da je Vijeće ministara BiH, u svojim dopisima od 12., prekoračilo svoja ovlaštenja. I mislim da su ovo razlozi zbog kojih ćemo tražiti odgodu, na takav način, bez mišljenja Parlamenta, nije uredu. To je po mom mišljenju, a da li neko misli drugačije, naravno, da ostavlja se pitanje. Međutim, šta je tu je. Mislim da je sada pred nama svima jedan drugi zadatak i ne bi trebalo otvarati dileme. Moje je mišljenje da se može prihvatiti predlog gospodina poslanika Lagumdžije da mi u izvještaju koji smo već donijeli, zaključak, da tražimo od Vijeća ministara BiH samo još pojačamo još jednim zaključkom, a to je da se obavezuje Savjet ministara BiH da napravi poseban osvrt na realizaciju Odluke Ustavnog suda BiH u vezi sudbine Zakona o Vijeću ministara BiH, jer se ovdje odnosi na neustavnost Zakona o Vijeću ministara BiH i mislim da je to uredu. Replika. Replika, pa ćete Vi replicirati, pa Vi, pa ćete i Vi. 44
Ja, naravno, sam tražio odgovor Parlamenta BiH i od Predstavničkog doma, nastojeći da ubrzam donošenje ove odluke. Nažalost, u vrijeme kad sam ja to radio nisam mogao dobiti izjašnjenje Predstavničkog doma, jer u to doba poslanici iz Republike Srpske su zamrznuli rad. Podsjećam to i kolegu Banjca, a i gospodina Lagumdžiju. Hvala vam.
Dobro. Ja mislim da je bila replika. I Vi repliku, a ne. Onda najprije ovi da repliciraju. Gospodin Jahić.
Ako sam dobro razumio, gospodin Lagumdžija traži da se na narednoj sjednici pojave predstavnici Vijeća ministara BiH koji će, tako reći, obavijestiti ovaj dom šta se radi na planu realizacije Odluke Ustavnog suda BiH, odnosno, kakvi se konkretni koraci na tom planu poduzimaju. Ono što ja mogu da kažem jeste da je ta stvar, po mom poimanju, apsolutno identična sa prijedlogom kojeg smo ovdje iznosili da se u sklopu rasprave o ukupnom funkcioniranju Vijeća ministara BiH, takođe, obavi i kvalitetna rasprava o rekonstrukciji Vijeća ministara BiH, jer je sasvim izvjesna stvar da upravo realizacija Odluke Ustavnog suda BiH jeste, zapravo, neki vid rekonstrukcije. Ja ne vidim, na osnovu toga, neki politički smisao u činjenici da upravo i sam gospodin Lagumdžija se nije izjasnio u prilog prijedloga da se, u sklopu rasprave o ukupnom funkcioniranju Vijeća ministara BiH, zapravo, odmah provede i rasprava o samom postupku rekonstrukcije tog izvršnog organa, pogotovo ako se ima u vidu činjenica da je funkcioniranje Vijeća ministara BiH u dobroj mjeri ovisno od organizacione i ukupne strukture tog organa. Mislim da je to vrlo važno ovdje naznačiti.
Hvala. Špirić, replika.
Ja mislim da, dame i gospodo, pamćenje gospodina Genjca i bez pomoći gospodina Hadžovića, seže vjerovatno od početka mandata koji je preuzeo i mislim da licemjerstvo koje pokazuje u ovom trenutku prema poslanicima iz Republike Srpske, za političke podvale koje je pravio, vezano za ovaj akt, nije dobro i nije na dobrobit rada ovog Parlamenta. Tražiti opravdanje, po nalogu gospodina Hadžovića, ovdje, pre dve minute, da optužite srpske poslanike za svoje obraćanje Ustavnom sudu BiH je, u najmanju ruku, nekorektno, gospodine Genjac. Vi kako ste radili, u takvoj smo sad situaciji, ali takav rad, ja Vas ubjeđujem, neće nahraniti građane Bosne i Hercegovine i nemojte ih obmanjivati za greške koje činite. Ja Vas stvarno molim, ta maloprijašnja Vaša izjava zaslužuje da se barem izvinete 45 ovdje poslanicima iz Republike Srpske, jer naše odsustvo Vas nije tjeralo da se obraćate na takav način Ustavnom sudu BiH. Hvala.
Replika, pa Lagumdžija.
Ja ću se uzdržati od krupnijih riječi i podsjećam da je gospodin Banjac rekao – zaista, mene gospodin Genjac nije konsultovao, a odgovorio je Ustavnom sudu BiH ovom rečenicom. I, zaista, nisam mogao konsultovati jer i Vaše pamćenje bi trebalo sezati bar dotle da se sjećate koji period ste imali moratorij na to. Apsolutno ima veze, jer gospodin Banjac kaže da ga nismo konsultovali kod odgovora Ustavnom sudu BiH. Ja ga nisam mogao konsultovati jer je u to vrijeme upravo bio moratorij. Ne mislim da sam išta ružno rekao, ne mislim da sam optužio. Ja samo navodim okolnosti koje sam naveo u odgovoru. Rekao sam: “Molim vas da prolongirate rok za odgovor Parlamenta, zbog zastoja u radu Parlamenta“. Ima li tu nešto neistinito? Je li bio zastoj Parlamenta u to vrijeme, je li bio zastoj zbog zamrzavanja rada dijela poslanika iz Republike Srpske? Šta tu ima neistinito?
Poslanik Lagumdžija, replika.
Gospodo predsjedavajući, dame i gospodo, cijenjene kolege i kolegice, Vidite, ja mislim da se mi ovdje suštinski ne slažemo oko mnogo stvari i ne bih želio da otvaram tu raspravu. Ali, s obzirom da je ovaj zaključak koji sam predložio ovdje problematiziran, želi skrenuti pažnju na dvije stvari. 1. Mi nismo mislili da je danas vrijeme da tražimo odgovornost zbog čega smo došli u ovu situaciju i, ako treba, kolektivnu i pojedinačnu, kad kažem kolektivnu mislim na Vijeće ministara BiH. Onog trenutka kad dođemo u ustavnu krizu, imajte u vidu da je nas 28 + 14, odnosno, 42, bez obzira ko je prisutan, ko je odsutan, odgovorno. Svi zajedno smo odgovorni - nas 42. Ovdje postoji i pojedinačna odgovornost i mislim da postoji kolektivna odgovornost u Vijeću ministara BiH što smo došli do ovoga. Mi mislimo da postoji kolektivna odgovornost i Kolegija zbog svega ovoga. Međutim, mi nismo tražili niti mislimo da je pred nama, kako se ovdje kaže, rekonstrukcija Vijeća ministara BiH. Molim vas, rekonstrukcija Vijeća ministara BiH je vaša interna politička stvar, između vas koji ste odlučili da ga kreirate na neustavan način. Skrećem pažnju da smo mi, kompletan Klub poslanika SDP-a i NHI, kada smo zajedno o tome razgovarali, da smo se suzdržali od podrške i ovakvom Zakonu o Vijeću ministara BiH i o ovakvom Vijeću ministara BiH konstituisanom na ovim osnovama, jer smo tada upozoravali da je to neustavno. Dakle, mi apsolutno nikakvu odgovornost ne možemo za to snositi - naprotiv. Ali mi ne mislimo da treba rekonstruisati Vijeće ministara BiH. Mi mislimo da je potrebna nova konstrukcija, ustavna konstrukcija nova, a političku konstrukciju ćemo čekati do iduće godine, nažalost. Tako da mi ne utičemo na novu političku konstrukciju. Ona će se na izborima odrediti. Tražimo novu ustavnu konstrukciju. Nikakve rekonstrukcije ne dolaze u obzir, što se nas tiče. Ja bih vas zato zamolio, gospodine Banjac, da ne otvaramo 46 raspravu oko odgovornosti svega toga, nego jedan, što kažu, minimalistički zahtjev, što sam smatrao da je stvar zdravog razuma među nama. Da zaključimo, da povodom ovoga što prije dobijemo aktivan odnos od Vijeća ministara BiH, kako bi Parlament mogao biti u aktivnom odnosu. A, gospodine Banjac, pošto sam ja, izgleda, ovdje narušio idilu u Kolegiju, apostrofirajući ovo što je do 30. maja tražio gospodin Genjac da se ovo prolongira. Ja Vam mogu reći da meni tek sada nije ništa jasno kad sam čuo Vas i gospodina Genjca, zato što u ovom papiru koji smo dobili, odnosno Odluci Ustavnog suda BiH na pet stranica, ovdje samo pišu dvije stvari: prvo, da je Vijeće ministara BiH za 42 dana probilo rok koji mu je dao Ustavni sud BiH, a to je tada nepoštivanje Odluke Ustavnog suda BiH. Ovo sada, ako probije, nepoštivanje Ustava, što je još tvrđa kategorija, a Vi, gospodine Genjac, ovdje niste mogli da se nađete sa Banjcem u vrijeme, kako ovdje kažete, zastoja u radu Parlamentarne skupštine koji nije sporan i tražili ste do 30. maja da se prolongira rok za davanje odgovora u ime Parlamentarne skupštine, jer se Vi niste mogli sastati ni telefonirati. Međutim, ovdje nigdje ne piše - kad ste počeli da se sastajete, koji ste odgovor dali. Pazite, vi do danas niste dali nikakav odgovor, sudeći po Odluci Ustavnog suda koji je od vas tražen. Molim vas, ja ne bih želio da dalje otvaram raspravu, ja vam samo skrećem pažnju da, ako uđete u raspravu, otići ćemo predaleko i neće nas dovesti nigdje. Zato molim da se samo reflektujete na ovaj zaključak.
Dajte da ovo smirujemo. Ja nisam svjestan, stvarno, šta nam je sad cilj sa ovom raspravom, kud ćemo dalje? Gospodin Tomić.
Dame i gospodo, Ja, doista, ne želim učestvovati u raspravi, ali bih želio dati par svježih informacija, obzirom da postoji ovdje određeni prijedlog zaključaka za koje mislim, obzirom na položaj te aktivnosti, da ih nije potrebno donositi. Naime, o čemu se radi? Ustavni sud je 14.08. donio ovu Odluku koja još nije objavljena u “Službenom glasniku” i o kojoj smo mi svi službeno obaviješteni prije dva dana. Kao što ste i vi dobili - 13.09. je otpremljena iz Ustavnog suda BiH. Dakle, mjesec dana nakon što je Ustavni sud to donio, Odluka još nije objavljena, a rok za usaglašavanje je tri mjeseca od dana objavljivanja te Odluke. Međutim, unatoč tomu, Vijeće ministara BiH je tražilo od Predsjedništva BiH - prije dva dana smo imali Zajedničku sjednicu, na kojoj smo razgovarali i o ovoj Odluci - ažurnije možda nego što ste očekivali i gdje smo donijeli zaključke u dva pravca. Prije svega, jedno je neposredna primjena Odluke Ustavnog suda. Dakle, pitanje razrješenja funkcija predsjedavajućeg i dopredsjedavajućeg, a drugo je pitanje rekonstrukcije, odnosno daljnjih reformi u Vijeću ministara, reorganizaciji itd., uz sagledavanje sada mogućnosti da se te dvije stvari, eventualno, urade u jednom postupku ili da se urade u dvije faze o čemu će se postići, nadam se, dogovor. Kada su u pitanju komentari, samo još to da kažem - vezano za odgovor od Vijeća ministara BiH, koji je bio van roka od 30 dana, koje je Ustavni sud BiH u tom momentu dao Vijeću ministara BiH, moram pomenuti 47 razloge o kojima je govorio gospodin Genjac, moram pomenuti situaciju koja je bila vezana uz atentat na gospodina Leutara i da Vijeće ministara BiH u to vrijeme nije funkcioniralo i da je na svojoj prvoj sjednici nakon te situacije utvrdilo ovakav odgovor koji nije nikakvo prekoračenje ustavnosti jer u zahtjevu gospodina Banjca koji je poslat Ustavnom sudu BiH je rečeno: Status kopredsjedavajućih i dopredsjedavajućih i šta je sa odlukama koje je Vijeće ministara BiH donosilo. A, Vijeće ministara je reklo - najprije utvrdite status, pa se onda može razgovarati šta je sa odlukama koje je Vijeće ministara u međuvremenu donosilo i što je, u krajnjem slučaju, Ustavni sud BiH u svojoj Odluci na kraju rekao, da pozicija kopredsjedavajući i dopredsjedavajući nije ustavna, ali odluke, obzirom da je Parlament usvojio taj Zakon, da odluke ostaju validne. Mislim da je u tom kontekstu ovaj put Vijeće ministara BiH imalo korektan odnos prema ovom poslu. Hvala lijepo.
Hvala lijepo. Gospođa Čolo.
Ja bih diskutovala na liniji poslanika Lagumdžije koji je prije mene govorio. Ne mislim da stav ove Skupštine treba da bude indiferentan i da samo primimo k znanju Odluku Ustavnog suda BiH. U ovoj Odluci se ne obavezuje Vijeće ministara BiH da uskladi odredbe svog Zakona sa Ustavom Bosne i Hercegovine, nego se obavezuje ova Skupština. I, ova Skupština, kao nosilac aktivnosti, mora precizirati buduće aktivnosti i mora precizirati rokove. Ne smijemo prepuštati slučaju da, u roku od tri mjeseca, ne izvršimo usklađivanje odredaba i zakona sa Ustavom Bosne i Hercegovine, jer, onda, po Poslovniku Ustavnog suda BiH, te zakonske odredbe prestaju da važe. Ustavni sud BiH je ovlašten da u “Službenom listu” objavi Odluku po kojoj će odredbe Zakona o Vijeću ministara BiH prestati da važe. Znači, ja mislim da je potrebno da Skupština precizira ko će biti nosilac aktivnosti izmjena donošenja zakona o izmjenama i dopunama Zakona o Vijeću ministara, u cilju ustavnopravnih rješenja sadržanih u Ustavu Bosne i Hercegovine. Da li će to biti Vijeće ministara BiH, kao predlagač, ili će to biti naša ovlaštena Ustavnopravna komisija. To je pitanje čisto proceduralnog karaktera. I, do kada treba nacrt tog zakona da dođe na ovu skupštinu. Jer, procedura za donošenje Zakona je dosta složena i dugačka i potrebno je da taj zakon ne bude u zadnjem trenu ovdje pred ovom skupštinom. Još što je bitno, ja mislim da pitanje rekonstrukcije Vijeća ministara BiH ne treba da prethodi zakonu. Potrebno je prvo zakon usaglasiti sa Ustavom, a to je veoma jednostavno. U Ustavu stoji: jedan predsjednik Vijeća ministara, kojeg imenuje Predsjedništvo i ministri koje on imenuje. Znači, iz Zakona treba izbaciti neustavne odredbe. To je veoma jednostavan postupak - uskladiti ovaj Zakon sa Ustavom. A pitanje rekonstrucije, razrješenja, sada postojeća dva kopredsjedavajuća, to je faktično pitanje koje slijedi iza zakonskih rješenja. Hvala.
Hvala lijepo. Samo jedan odgovor, pa će govoriti gospodin Spahić. 48 Molim vas, sva procedura se pokreće onoga dana kad se to objavi u ”Službenom glasniku”, jer od tada počinju teći tri mjeseca - od tada počinju teći, a ne od ovoga kad smo mi primili. Ovo je danas bila informacija i sve je ovo korisno što smo danas razgovarali. Nema ništa što nije korisno. Mi trebamo ići u susret, ja sam i rekao, gospodine Lagumdžija, da je sve ovo danas korisno i idemo u susret poslu koji nas čeka. Ja mislim da ste Vi saglasni s tim.
Želio bih da izrazim interes da se današnja sjednica Zastupničkog doma po ovoj tački dnevnog reda i Informaciji, takođe, zaključi tako što će se osigurati, u skladu sa Zakonom i odnosima između akata koje objavi Ustavni sud BiH, Predsjedništvo BiH, odnosno Parlament BiH, objavljivanje ovog dokumenta u “Službenom listu”. Dakle, moguće je da se poštuje taj rok. Drugo, želio bih predložiti, takođe, pošto je vrlo jasno gospođa Čolo rekla, da je vrijeme da ovaj Zastupnički dom formalno preuzme odgovornost i da adresu na koju treba staviti obavezu iz člana 5. ove Odluke koja se odnosi na naš dom, da Ustavnopravna komisija, koju vodi gospodin Kadić, preuzme obavezu da uskladi ovaj Zakon i predloži Nacrt zakona u skladu sa Odlukom Ustavnog suda BiH. Ja sam predložio da to bude u oktobru mjesecu. To je taman toliko vremena da početkom oktobra gospodin Kadić i Komisija Parlamenta predloži Nacrt zakona koji je u skladu sa Ustavom. U vezi sa adresom – drugom adresom. Druga adresa nije Vijeće ministara BiH, na svu sreću, već je adresa Predsjedništvo Bosne i Hercegovine. Jer, nakon tog Zakona, normalno je da Predsjedništvo Bosne i Hercegovine donese odluku o mandataru, o predsjedavajućem Vijeća ministara BiH, a u međuvremenu je logično da ovaj parlament, s obzirom na novi koncept koji će morati zavladati kada budemo imali mandatara, odnosno predsjedavajućeg, a ne situaciju neustavnu kakvu sada imamo, bit će potrebno da se odredimo prema Ustavu na koji smo se zakleli, dali obavezu svi kao poslanici - u njemu se tačno definira koje su naše obaveze i stoga, ja mislim da bi bilo dobro da, kao druga adresa, nakon Ustavnopravne komisije bude Predsjedništvo Bosne i Hercegovine. Pošto je otvoren postupak između Predsjedništva Bosne i Hercegovine i Vijeća ministara BiH, na osnovu informacija koje smo dobili od gospodina Nevena Tomića, smatram važnim reći da je ovo dobro što je danas data informacija da smo dobili kao dokument koji još nije objavljen u “Službenim novinama i, kao što su gospoda iz Vijeća ministara BiH brzo reagovala prema Predsjedništvu Bosne i Hercegovine, tražim da i formalno sa ove sjednice Zastupnički dom uradi dvije stvari: da zaključi da je to odgovornost Ustavnopravne komisije i da je prva adresa Predsjedništvo Bosne i Hercegovine, s kojim ćemo postići dogovor u vezi sa načinom i procedurom oko mandatara i strukture ovog Vijeća ministara BiH, a, naravno, da od Vijeće ministara BiH očekujemo, kroz izvještaj, da će reći kakva su njegova mišljenja i iskustva iz dosadašnjeg rada i, normalno, da će ravnopravno učestvovati u kreiranju ovih odnosa između tri institucije koje su ključne za Bosnu i Hercegovinu. Tako ne bi bilo ustavne krize, a tako bi se stvorili uslovi da svi rade svoj dio posla. 49 Molim vas, gospodo, imajte u vidu sve ovo što je do sada govoreno. Predlažem - ovdje ima kojekakvih diskusija koje vode i pitanjima koja nisu predmet ove informacije i onoga što sam smatrao da je predmet ove informacije i da može da se podvede pod zaključak, ja ću ih pročitati Predlažem da se objedini zaključak gospodina Lagumdžije i gospođe Čolo na sljedeći način - Obavezuje se Vijeće ministara BiH da za sljedeće zasjedanje Predstavničkog doma Parlamentarne skupštine Bosne i Hercegovine pripremi poseban osvrt na provođenje Odluke Ustavnog suda Bosne i Hercegovine, u vezi neustavnosti Zakona o Savjetu ministara BiH, te da do kraja 10. mjeseca 1999. godine Predstavničkom domu Parlamentarne Skupštine Bosne i Hercegovine dostavi nacrt zakona o izmjenama i dopunama zakona o Savjetu ministara BiH, usklađen sa Ustavom Bosne i Hercegovine. Pazite, molim vas, nemojte da radimo nešto što - imamo mi sasvim dovoljno vremena da u roku od tri mjeseca uradimo ovo što je ovdje, zašto žuriti i srljati. Gospodine Lagumdžija, jeste li saglasni? Slažete se. Ima li primjedbi na Prijedlog zaključka? Nema. Još jednom ću. Obavezuje se Vijeće ministara BiH da za sljedeće zasjedanje Predstavničkog doma Parlamentarne skupštine Bosne i Hercegovine pripremi poseban osvrt na provođenje Odluke Ustavnog suda Bosne i Hercegovine u vezi neustavnosti Zakona o Savjetu ministara BiH, te da do kraja 10. mjeseca o.g. dostavi Predstavničkom domu Parlamentarne skupštine Bosne i Hercegovine Nacrt zakona o izmjenama i dopunama Zakona o Savjetu ministara BiH, usaglašen sa Ustavom Bosne i Hercegovine. Ostaje još, imamo Nacrt, ostaje za predlog prostor da se dogovaramo. Ko je za ovakav Zaključak? Koliko je prisutno u sali, je li ima promjena? - 27 24 za. Protiv ko je? Uzdržana? 3 Ima li neko primjedbu na proceduru glasanja? Nema. Idemo na tačku pod c) odnosno v): Meni je upućen - piše Obavještavamo vas da Klub zastupnika HDZ-a predlaže da se za člana radne Komisije o administrativnim pitanja Zastupničkog doma Parlamentarne skupštine Bosne i Hercegovine, umjesto pokojnog Joze Leutara, imenuje zastupnica Ana Havel. 50 Molim da ovaj prijedlog Kluba zastupnika HDZ-a uvrstite u dnevni red 10. sjednice Zastupničkog doma Parlamentarne skupštine Bosne i Hercegovine, kako bi se verifikovao mandat zastupnice Ane Havel za člana radne Komisije o administrativnim pitanjima. Ko je za da se verifikuje mandat člana Komisije gospođe Havel? 27. Hvala lijepo. Nema potrebe da pitam dalje, jer je toliko i prisutno. Time smo završili ovu tačku i zaključujem 5. tačku. Prelazimo na 6. tačku dnevnog reda Poslanička pitanja i odgovori Imamo jedan prispjeli odgovor, koliko je do mene došlo. To je odgovor na poslaničko pitanje Abdulrahmana Malkića, poslanika Predstavničkog doma. Jeste li dobili odgovor, poslaniče? Jeste. Imate li primjedbu na odgovor? Nemate. Ako nema primjedbu, ja ne želim čitati ovdje i gubiti vrijeme. Ima li poslaničkih pitanja? Izvolite, Spahić, Špirić.
Pitanja i odgovori.
Htio bih da, koliko sam dobio informaciju, da ne bismo gospodina Tomića po treći put dizali za ovu govornicu, gospodin Tomić je u ime Vijeća ministara BiH, tako sam ga i pitao - kao dopredsjednika, obavijestio da je prihvaćeno pismo gospodina Banjca i gospodina Žigića u vezi sa našom inicijativom u skladu sa Poslovnikom o raspravi o ekonomskoj i socijalnoj politici u skladu sa nadležnostima Bosne i Hercegovine. Želim da izrazim zadovoljstvo što je Vijeće ministara BiH tu inicijativu tako prihvatilo. Nadam se da će to biti uskoro na dnevnom redu, tako da možemo razgovarati o suštinskim pitanjima koja se tiču Bosne i Hercegovine. To je prvo. Drugo što želim da pokrenem jeste pitanje odgovornosti Ustavnopravne komisije za Izborni zakon u Bosni i Hercegovini. Iz štampe sam pročitao da gospodin Vedran Hadžović, koji je sekretar Ustavnopravne komisije Parlamenta Bosne i Hercegovine, i da je član Komisije za izradu ovog dokumenta i da aktivno učestvuje u raznim raspravama, u raznim tijelima nevladinim, itd. To me je potaklo da danas na Parlamentu postavim sljedeće pitanje: 51 Kada će OSCE, odnosno gospodin Berry, omogućiti da naša Ustavnopravna komisija ima uvid, formalnopravno, u zakon koji im se vrti sa raznim mogućim varijantama i dopunama u javnosti, a nikako da dopre do našeg parlamenta i - da li možemo dobiti odgovor od OSCE-a, od gospodina Berrya, kad će doći u proceduru taj zakon? To je prvo pitanje. Pošto je međunarodna zajednica partner, to sam smatramo potrebnim postaviti to pitanje. Drugo pitanje je vezano za našu... , Treće je, dakle, inicijativa. Smatram da je, zaista, nužno, a to ću obrazložiti pismeno, a sad želim da to pokrenem u kontekstu prava svakog poslanika da pokrene pitanja u svakom trenutku u toku sjednice koja su relevantna za BiH, da se u vezi sa onim što će se dogoditi narednih dana ili nedjelja oko programa Parlamenta BiH pokrene inicijativa u Parlamentu BiH za amandmanske izmjene i dopune i usklađivanje ustava entiteta sa Ustavom BiH. S obzirom da sam evidentirao područje ljudskih prava, ekonomske politike, raseljenih i izbjeglih lica, zaštitu i očuvanje nacionalnih spomenika, zaštitu čovjekove okoline, položaj i ustrojstvo glavnoga grada i lokalnu samoupravu, za ovih sedam pitanja dostaviću Sekretarijatu i Kolegiju obrazloženje i zatražiću odgovarajuću proceduru usaglašavanja entitetskih ustava sa državnim ustavom. Naravno, to je pravo poslanika i, kada prođe kroz odgovarajuću proceduru, kroz Ustavnu komisiju i druga tijela, nadam se da ćemo se moći izjašnjavati. I to je samo da obavijestim Parlament o stavu koji želim da obrazložim pismeno, kako smo se dogovorili, za sve inicijative u narednom periodu. Hvala lijepa. Hvala. Špirić. Ja Vas molim da to pitanje napravite kao pitanje kraće, upitnik na kraju.
Ja ću, naravno, uvažiti ovo što predsjedavajući kaže. Dame i gospodo, mi smo danas zasjedanje počeli intoniranjem himne BiH koju smo usvojili, što je sasvim logično, ta se himna intonira vani kad nastupaju delegacije BiH i sportske asocijacije, ali se postavlja pitanje da, kompozitor, gospodin Dušan Šestić, autor, odnosno kompozitor te himne, da nisu autorska prava zaštićena i da BiH u startu ne bi ušla u spor oko bitne stvari, da nadležni organi u BiH povedu računa da se zaštite autorska prava kompozitora Dušana Šestića. I na koji način se to misli odraditi? Eto, moje pitanje je na koji način će se zaštiti autorska prava kompozitora himne BiH? Hvala lijepo.
Hvala lijepo. Samo da kažem da je bio zaključak ovoga doma da se tom čovjeku na prigodan način ovdje uruči i jedan simboličan poklon, osim ovoga pitanja. Izvolite.
Veoma sam zadovoljan što je gospodin Špirić pokrenuo ovo pitanje. Želim skrenuti pažnju da sam ja tražio da u Program rada Parlamenta uđe donošenje zakona o zaštiti autorskih prava i sloboda i drago mi je da smo 52 našli još jedan više poticaj za ovakav zakon, jer se samo prava na osnovu zakona jednakog za sve mogu štiti u skladu sa međunarodnim standardima. Hvala lijepo.
Hvala lijepo. Molim vas, gospodo poslanici, ima li još poslaničkih pitanja? Nema. Ne, ne, nisam zaključio sjednicu, čekajte, molim vas, ja znam da se vama žuri, šta mislite kako se tek meni žuri. Nađite toliko mogućnosti da razgovaramo. Imamo inicijativu Savjeta ministara BiH da što je moguće prije održimo sjednicu jer su tri ključna zakona za njihov daljnji rad pripremljena i čekaju, jedan je dostavljen 19. augusta ovdje, jedan je dostavljen 15. septembra i jedan 16. septembra, radi se o tri zakona: Prijedlog zakona o reviziji institucija BiH, vi znate da imamo pritisak iz OHR-a da se može raditi po tom Zakonu, naravno da se odnosi na Savjet ministara BiH, Prijedlog zakona o rješavanju problema 2000. godine u BiH i Prijedlog zakona o imigraciji i azilu u BiH što je uslov za prijem BiH u Savjet Evrope. Prijedlog je Kolegijuma da se sjednica održi 23.9. sa ove tri tačke dnevnog reda i još dvije dodatne, a to je usvajanje zapisnika sa 9. sjednice i Izvještaj Komisije za ustavna i pravna pitanja o provedenoj proceduri glasanja za Nacrt zakona o osnivanju zajedničkih policijskih snaga za suzbijanje terorizma, međuentitetskog kriminala i neovlaštene trgovine drogom, ono što je bilo na 6. sjednici, to je bila žalba Kluba poslanika, itd. Ali ima jedan problem, danas smo ovdje usvojili, molim gospodu poslanike SDP-a, mislim da su sad oni u pitanju i da se moramo dogovoriti. Ovdje je danas zaključak da na sljedećoj sjednici, prvoj, dakle, ide Izvještaj o radu Savjeta ministara BiH dopunjen ovim drugim danas zaključkom, to je sigurno nemoguće uraditi do 23., ako ste saglasni da sljedeća sjednica bude 23. u 12. časova i da stvarno počnemo u 12, a ne ovako, zakažemo u pola 11, a počnemo u 12, to je četvrtak, da riješimo ova tri zakona i Zapisnik sa 9. sjednice, naravno, poslanička pitanja su stalna tačka, a da pomjerimo izvještaj za sljedeću? Daću riječ, gospodo, kako da pričam, je li moguće, gospodine, je li mogu ja dobiti riječ? Dajte da se dogovorimo, ovdje smo da se dogovaramo. Dakle, da prihvatimo ova tri zakona, plus izvještaj ove Komisije koji dugo stoji već ovdje i nema potrebe da dugo stoji i Zapisnik, a da za onu sljedeću sjednicu, dakle, poslije te imamo pripremljen izvještaj Savjeta ministara sa zahtjevima koje smo danas u dva zaključka usvojili. Pitam Vas, nemam koga drugog. Dokić hoće.
[[s mjesta]] Moj prijedlog je glasio – Izvještaj i analiza rada, ja ne odustajem od toga da to bude na prvoj sjednici, ukoliko to propustimo, to će razvodniti. Bolje neka sačeka tri, pet dana, pa da se to pripremi.
Dobro, tvoj prijedlog je prolongirati da dobijemo i to. Dogovoreno. Poslanik Kadić.
Gospodine predsjedavajući, dame i gospodo, Htio bih, pošto je ovo sjednica Zastupničkog doma u kojoj, na izvjestan način, učimo se određenim procedurama, pa se pokazalo vrlo umjesnim da moja intervencija da Vijeće ministara BiH mora da se nakon Komisija izjasni o svakom prijedlogu akta koji dođe, pokazalo se da, nakon izjašnjenja dopredsjedavajućeg Tomića, mi smo prihvatili sporazum, tako da gotovo nismo trebali razgovarati prije toga. U ovom trenutku želim skrenuti pažnju na nešto drugo. Kada Zastupnički dom prihvati inicijativu i kada usvoji zaključak, onda onaj ko je predložio zaključak nije ekskluzivni vlasnik tog zaključka koji odlučuje hoće li to biti li neće biti na sljedećoj sjednici. Ja sam protiv toga da zaključak koji smo danas usvojili u pogledu Vijeća ministara BiH doživljava neka prolongiranja za neke nove sjednice. Mora biti na narednoj sjednici. Hvala.
Dogovoreno. Znači, da ne može biti u četvrtak, objektivno, nema šanse da bude u četvrtak sjednica, u tom slučaju, ne možemo tražiti nešto što neće biti sigurno realizovano. Ili možete od nas tražiti da mi to stavimo na dnevni red, pa ne bude zaključka, pa, onda, mi to skinemo sa dnevnog reda, a to je neozbiljno. Izvolite. ______________ [[s mjesta]] Da sljedeće sedmice održimo komisije o ovim pitanjima da bismo mogli utvrditi naša mišljenja, da ne bude ovako da zasjeda Komisija kad bude sjednica. Dobro. Evo, znate dnevni red za narednu sjednicu. Već ga sada znate, to su, dakle, izvještaj koji je danas, o Savjetu ministara BiH u dva zaključka sročen i to je ovih šest tačaka koje sam vam pročitao, da ne čitam ponovo, znači, znate unaprijed šta je sadržaj.
Želim da repliciram gospodinu Mirku Banjcu, predsjedavajućem ovog doma. Molio bih još, kad bi me saslušale moje kolege iz SDP-a. Ne uzimajući pravo bilo kom poslaniku da predlaže zaključke na početku sjednice, a čini mi se da je danas bilo emotivnih prijedloga zaključaka koji su formulirani kao zaključak prema Vijeću ministara BiH. Gospodine Banjac, Imam pitanje za Vas. 54 Prije minutu ste rekli da ne možemo do naredne sjednice Zastupničkog doma dobiti informaciju od Vijeća ministara BiH. Zašto to niste rekli u trenutku kada su poslanici predlagali taj zaključak na ovom domu? Kada smo već predložili taj zaključak i usvojili, ja insistiram da on bude na prvoj narednoj sjednici, onda, ili mora biti za sedam dana, dakle, do te sjednice, ili predlažite sjednicu u trenutku do kada može biti taj zaključak. Nemojte nam prolongirati.
Hvala Vam lijepo, dobra je ovo sugestija. Evo, Vi ste me natjerali, hvala Vam da poštujem Poslovnik, gospodo, vi znate da je 14 dana minimum do sljedeće sjednice, to je poslovnički i nemamo, onda, oko čega, ja sam mislio, još samo nešto, uvaženi poslaniče. Da ne osporavamo Savjetu ministara BiH, da ubrzamo što ubrzati možemo, jer nalazimo se pred jednom vrlo spornim periodom, ali, gospodo, sjednica će biti 29., u srijedu, to je rok, a, evo, imamo, Kolegij će zakazati sjednicu i bićete na vrijeme obaviješteni. Izvolite, kolega poslanik hoće samo nešto da predloži.
Molim vas, bez obzira što smo svi umorni, i na ozbiljnom radu se pokažemo neozbiljni ,a na neozbiljnom ozbiljni, ali vas molim da saslušate, ja predlažem, kao predsjedavajući Komisije, da sekretar Komisije otvori posebnu fasciklu za Komisiju i da se komisije ne održavaju isti dan kada i zasjedanje Parlamenta. Nijednu Komisiju neću održati ukoliko svaki član Komisije ne bude dobio materijale koje treba analizirati, a ne da nam se u sklopu redovnih materijala dostavljaju materijali. Komisije se moraju uozbiljiti. Dakle, predlažem da sekretar Komisije otvori za budžet fasciklu, za sve članove Komisije, i da se dogovorimo kada će ta komisija biti. Hvala vam.
Gospodine predsjedavajući, ja vjerujem da svi žele da što prije ovo završimo, molim vas, nemojte da sada sve ovo prospemo zbog pet minuta. Mislim da se razumijemo, mi 23. nismo usvojili Program rada, ali nije bila sporna dinamika rada Parlamenta, to uopšte nije bilo sporno, po dinamici o kojoj smo se svi usaglasili, mi smo trebali imati zasjedanje 23. Vi ste nas sada obavijestili, ne znam iz kojih razloga, da Vijeće ministara BiH to nešto ne može do 23., maltene, gospodin Tomić je htio to odmah da nam ispriča, ali, eto, mi rekli, neka malo, dogovorite se, dakle, sve to skoro postoji, ukoliko sada, istovremeno ste nam rekli da, po Poslovniku, za 14 dana Vi zakazujete sjednicu, mislim, ovo već prestaje biti proceduralna stvar, ova ili ona, i stvarno vas molim da ovo fino sada ne dezavuiramo svoje ili ne dezavuišemo, kako hoćete, svoje vlastite zaključke. Mi možemo imati sjednicu 23., pa onda 23., po dnevnom redu šta je usaglašeno, a onda ćemo na početku vidjeti ko nije do 23. uradio ono što je trebao uraditi, po zaključku ovog parlamenta, to je startna pozicija koja sigurno sada stoji. Ukoliko ništa ne usaglasimo novo, mi imamo sjednicu 23., to je po našem dogovoru, imamo zaključke pa neka se pobrine ko treba da se pobrine da do tada imamo sjednicu. Onda možemo 23. konstatovati da neko nešto 55 nije uradio. Druga mogućnost, ukoliko imate više informacija koje ja nemam, da nešto se ne može do 23.9., ali može do 29.9., pa možemo i o tome razgovarati, ali da Vi sada nama kažete da ćete po Poslovniku za 14 dana sazvati sjednicu, da se mi danas raziđemo i da ne dođemo u poziciju da nam članovi ili zamjenici ministara, izvinjavam se, kažu da nisu informisani o današnjoj sjednici Parlamenta, jer, k'o biva, juče su dobili ili jutros nešto na faksove, nemojte da pravimo dalje i zato da rezimiram. Vi imate dvije mogućnosti, ako ne znate šta ćete dalje, ako ste u konfuziji šta da uradite, onda imamo mi zasjedanje 23. i 23.9. treba da bude na dnevnom redu sve što je spremno, a onaj ko nije spremio do 23., iz bilo kojih razloga, treba da nam kaže.
Nije, gospodine, nego svaka druga, to smo usaglasili na onom sastanku kada je Vaš predstavnik bio, a nismo ga ni usvojili. Ako već prozivate.
Vi možete, gospodine Banjac, Vi imate ovdje dovoljnu većinu da dogovorite šta god hoćete, mi smo samo pokušali da ono što nije sporno, dajte da tako radimo.
Hvala. Dobićete poziv za sjednicu. Zaključujem sjednicu. Sjednica je završila sa radom u 16,50 sati. K r a j.